ހިތް އެދެޔޭ ކައިރީ ހުރެލުން2– Esfiya – Dhivehi Vaahaka Site\n- by Snowflake ❄ - 57- May 17, 2019\nނަމަވެސް ޔާއިންއާ ފަސްމުށިގަނޑު ދުރަށް ނުދެވެނީސް ކައިލީގެ އުޅަނބޮށީގައި ހިފައި އޭނާޔާ ދިމާލަށް ދަމައިގަތެެވެ. ލުކެއް ޖެހިފަދައިން އައިސް ޔާއިންގެ މޭގައި މޫނު ޖެހުނު ކައިލީ ހިނދުކޮޅަކަށް މަޑު ޖެހުނެވެ. “ލަދު ގަންނަންވެސް އެނގޭތަ؟.މަ ހީކުރީ މަލާމާތް ކުރަން އެކަނި ކަމަށް އެނގެނީ” ކައިލީއާ މޫނު އެއްވަރުކޮށްލުމުގެ ގޮތުން ކުޑަކޮށް ގުދުވެލާފައި ކައިލީގެ ދަތްދޮޅީގައި ހިފައި ޔާއިންއާ ނަޒަރު ސީދާކޮށްލިއެވެ. އެއްބަސް ނުވުމުގެ ގޮތުން މޫނަށް ކުނި ގޮތެއް ހަދާލާފައި ކައިލީ ދުރު ބަލާލިއެވެ. އިތުރު އެއްޗެއް ނުބުނެ ހިނިގަނޑެއްޖަހާލާފައި ސންކު ބަހައްޓާފައި ހުރި ކައުންޓަރު މަތީގައި ޔާއިން އިށީނދެ ހަމަޖެހިލިއެވެ. ލޮލުގެ އިޝާރާތުން ޔާއިން ސޯޓު ދައްކާލުމުން އިތުރު ގޮތެއް ނެތް މީހެއް ފަދައިން އިސްކުރުން ފެން އަތަށް އަޅައިން ކައިލީ ޔާއިންގެ ސޯޓު ސާފުކޮށްދޭން ފެށިއެވެ. ރޭގަނޑުގެ ވަގުތު ކަމުން ބަދިގެ ތެރޭގައި ދިއްލާފައި ހުރި މަޑު އޮރެންޖު ބޮކީގެ އަލީގައި ކައިލީގެ މޫނު ފެންނަމުން ދިޔަގޮތް އިތުރަށް ހިތްގައިމެވެ. ކަޅި ޖަހާލަން ހަނދާން ނެތިފައި ޔާއިންއަށް ހުރެވުނީ ދުވަހަކުވެސް އެފަދަ ފުރިހަމަ ކަމެއް އޭނާގެ ދެލޯ ދެކެފައި ނުވާތީއެވެ.\nޔާއިންގެ ނަޒަރު ސީދާވެފައިވަނީ އޭނާއަށްކަން އިނގުމުން އެންމެ ފަހަރަކުވެސް އިސްއުފުލާނުލުމަށް ކައިލީ އޭނާގެ އަމިއްލަ ނަފްސަށް ވަޢުދުވިއެވެ. އަމިއްލަޔަށް އެއްޗެހި ދޮންނަން ނޭނގޭ ދޯ.” އިސްނަގައި ފުރަތަމަ ފަހަރަށް ކައިލީ ޖެއްސުމަށް ވާހަކަ ދެއްކުމުން ޔާއިން އަޖައިބު ވީ ނަމަވެސް އުފާވިއެވެ. “އާން..ކުރަން ނުޖެހޭ ކަމެއް އެއީ އެހެންވެ އަދި އަލަށްވެސް ނުކުރަން.” ވަރަށް ހަމަޖެހިލާފައި ޔާއިން ބުނެލިއެވެ. ހިނިތުންވުމަކުން ކައިލީ ފުއްދާލީއެވެ. “ދޮންނަން ދަސްކޮށްދޭން ވީނު.” ހިނދުކޮޅެއްގެ ހިމޭންކަމަށްފަހު ޔާއިން އެއްސެވެ. “މަ މީ ވަކި މޮޅު މީހެއް ނޫނޭ..” ކައިލީ ބުންޏެވެ. “މެއިޑްއަކަށް ވާންޖެހޭނީ އޮފީސް މަސަތްކަތަށްވުރެ ނޯކަރު މަސަތްކަތަށް މޮޅުވީމައެއްނު.” ކައިލީ ރުޅި އަރުވާލުމުގެ ނިޔަތުގައި ޔާއިން ބުނެލިއެވެ. ނަމަވެސް އޭނާއަށް ބުނެވުނު އެތީގެ ސަބަބުން ކައިލީގެ ހިތުގައި ކޫރުމެއް އެޅުނުކަން ނުދެނެ ހުއްޓެވެ.\n“ހުރިހާ އެންމެންނަކީ މުއްސަދިން ކުރާ ކަހަލަ ބޮޑެތި ކަންތަށް ކުރަން އޮފީސްތަކުގަ ތިބުމުގެ ނަސީބު ލިބިފައިވާ ބައެއް ނޫނެއްނު. އެކަމަކު ފައިސާޔާ ބޮޑެތި މަގާމަށްވުރެ ސާފު ހިތެއް އޮތުމަކީ މާ ބޮޑު ނަސީބެއް. އަސްލު މީހާގެ ޝަޙްސިއްޔަތު ދައްކުވައިދެނީ އެކަމުން. މުއްސަނދިން ހީކުރާނެ ފައިސާޔާ ނުފޫޒުގެ ދަށުން ހުރިހާ އެއްޗެއް ގަނެވޭނޭ އެކަމަކު ސާފު އަގުހުރި ހިތަކީ ދުނިޔޭގެ އެއްވެސް ނުފޫޒަކުން މިލްކު ނުކުރެވޭނެ ހިތެއް މިއަދު ފަގީރުންނަށް އެމީހުން ބޭނުން ގޮތެއް ހެދުމުގެ ފުރުސަތު އޮންނާނެ. އެކަމު…ކޮންމެވެސް ދުވަހަކުން އޭގެ ހިތި ރަހަ ބަލަން ޖެހޭނެ..” އަމިއްލަ ޙީޔާލެއްގައި ކުޑަދޮރުން ބޭރަށް ބަލަހައްޓައިގެން ހުރެ ކައިލީ ވާހަކަ ދެއްކީ ހިތްހަމަނުޖެހިފައި ހުރެއެވެ. އޭނާގެ އަޑު ކުރެހިފައިވީއިރު ލޮލަށް ކަރުނަތަށް ބޮނޑިވީގޮތް ބަލަން ޔާއިން އިނީ ސުވާލު މާކު ޖެހިފައެވެ. ކުޑަކުޑަ ސަމާސާއަކުން މިކަހަލަ ބޮޑު ލެކްޗަރެއް އަޑު އިވިދާނެކަމަށް އޭނާ ހިޔެއް ނުކުރެއެވެ.\n“އެ މަޖަލަކަށް ބުނި އެއްޗެއް އިނގޭ ސޮރީ.” ކައިލީ އިސްދަށަށް ޖަހާލުމުން އޭނާގެ މޫނުމަތީ ކުލަވަރު ބަލާލުމަށްޓަކައި ޔާއިން އޭނާގެ މޫނު ކައިލީގެ މޫނާ ކައިރިކޮށްލިއެވެ. ނޭވާ އިހްސާސްވާހާ ކައިރިއަށެވެ. އިތުރު އެއްޗެއް ނުބުނެ ދާން ކައިލީ ހިނގައިގަތެވެ. ޔާއިންއާ މެދުދެކެމުން އައި ގޮތް މުޅިން ބަދަލުވެފައި ވުމުންނެވެ. “މުއްސަނދި އައިލާތަކަށް ނިސްބަތްވާ އެންމެންވެސް އެއްވަތަރު ވާނީ.” ހިތާހިތުން ކައިލީއަށް ބުނެވުނެވެ. “ކައިލީ..ފައިސާޔާ ނުފޫޒުން ހިތް މިލްކުނުވަންޏާ މަ ރީއްޗަށް ބުނާ ދުވަހަކުން ތި ހިތް މަށަށް ދޭނަންތަން..” އެ ލޯ މަރާލަމުން އެއްވެސް ނިޔަތެއް ނެތި ޔާއިން ބުނެލީ ކައިލީގެ ޖަވާބު އަޑުއަހާލުމަށެވެ. އޭނާގެ މޫނުމަތިން ފެނުނީ ނުސިޔާނުކަމެވެ. ނަމަވެސް ޔާއިންއަށް ބަލާލަމުން ކައިލީ ކަޅި އަނބުރާލިއްޔެވެ.\n“ޔާއިން..އަދިވެސް ސޯޓު ނުދޮވެވެނީތަ؟.” ބަދިގެއިން ބޭރުގައި ހުރެފައި އާރިފާ ގޮވާލި އަޑަށް ޔާއިން ކައުންޓަރު މަތިން ފުންމާލިއެވެ. ކުޑަކޮށް ދުވެލާފައި ކަހަލަ ގޮތަކަށް ގޮސް މޭޒުކައިރި އިށީނދެލިއެވެ. ކާމޭޒު ކައިރިއަށް އަލުން އަނބުރާ ޔާއިން އައިރު އެންމެންގެ ނަޒަރު ހުއްޓިފައިވަނީ އޭނާއާއެވެ. ޔާއިންއަށް ވުރެ ދެ ސިކުންތު ކުރިން ކައިލީ އަވަސް ހިނގުމެއްގައި ނިކުމެ ސިޓިން ރޫމުގައި މެއިޑުންނަށް ޙާއްސަކޮށް ހުންނަ ކޮޓަރި ބަރިތަކަށް ވަދެގެން ދިޔަ ގޮތުން އާރިފާގެ ސިކުނޑި ޝައްކުން ފުރާލިއެވެ. “މިހެން ކަންތައް ގޮސްގެން ނުވާނެ. ލާހިކެއް ނޫން އެ ނިކަމެތި އަންހެނާ މަގޭ ފިރިހެން ދަރިޔާ ވައި އެޅިލާކަށްވެސް.”\nދަރިފުޅާ..ހޮސްޕިޓަލު ވަޒީފާއަށް ނިކުންނަނީ ކޮން ދުވަހަކުން.” ޖޫސްތަށި ބޯލަމުން ބައްޕަ ޔަޒްދާން އެއްސެވެ. އޫ އަނގައިން ނަގައި ބާއްވާލަމުން ޔާއިން އޭނާ ހަފަމުން ދިޔަ ޕާސްޓާ ކޮޅު ދިރުވާލީ ޖަވާބު ދިނުމަށްޓަކައެވެ. “ދެ ހަފްތާ ފަހުން ނިކުންނަން ކަމަށް. ބްރޭކް އެއް ނަގާލުން ރަނގަޅުވާނެކަމަށް މި ބަލަނީ އެހާ ގަދަޔަށް ކިޔަވާފަ.” ހިނިތުންވުމަކާއެކު ޔާއިން ބުންޏެވެ. ޔަޒްދާން އޭނާގެ ޙީޔާލަށް ތާޢީދުކުރިއެވެ. “ޔާން ކީއްވެ ދޮންތަ ގޮތަށް ޕީއެޗްޑީ ނެހެދީ.” ޔާޝާ ޝަކުވާކޮށްލިއެވެ. “ހާދަ ގިނަދުވަހެކޭ އެއީ..އެހެންނޫނަސް ސައިކޮލޮޖީ އެއީ ކުޑައިރުސުރެއް ކިޔަވާ ހިތްވާ ދާއިރާވީމަ.” ޔާއިން ބުންޏެވެ. “އާން ކުޑައިރު ވަރަށް ކިޔެވި ވިއްޔަ ސްކޫލުގަ..އެއްފަހަރު ޓީޗަރާ ބެހެއްފިއްޔާ އަނެއްދުވަހު ކްލާހަށް ވޭޕު ވައްދާނެ.” ޔާއިންއާ ދިމާކޮށްލުމުގެ ގޮތުން އާރިފާ ބުނެލިއެވެ. މާޒީގެ ޓަ ދުވަސްތަށް ކިތަންމެ މަޖާވިޔަސް އަލުން އަނބުރާ އެ ނުބައި އުޅުމަށް ޔާއިން ދާ ހިތެއް ނުވިއެވެ. “އެ ހުރިހާ ކަމެއް ކޮށްފަ ހިތު ހުރި ގޮތަކަށް އުޅެފަސްވެސް ހިއާރ އައި އޭމް.. މިސްޓާރ އަހްމަދް ޔާއިން ޔަޒްދާން.” އެއްބުމަ އަރުވާލަމުން ޔާއިން ފޮނިކަނޑާލިއެވެ. އެއާއެކު ކާމޭޒު ދަށުގައި ގުގުމާލީ މުޅި އާއިލާގެ ހުނުމުގެ އަޑެވެ.\nދަންވަރުގެ ހިމޭން ވަގުތެވެ. ޓިއުލިޕް ޕެލެސް އެކީހެން ވަނީ ނިދާފައެވެ. ނަމަވެސް ދޭތެރެއަކުން ޔާޝާގެ ދަރިފުޅު އަލްޔާ ހެލާއިގެން އުޅޭ އަޑު އިވިދާނެއެވެ. ސިޓިން ރޫމްގެ ބޮޑު ފެންޑާގައި ވަރަށް ހަމަޖެހިލައިން ލެޕްޓޮޕުން ފިލްމެއް އަޅުވައިގެން ޔާއިން ސްކްރީނަށް ގެއްލިފައި އިންނަމަވެސް އޭނާ އެ އިންތިޒާރު ކުރަމުން ދަނީ އެންމެ ކަމަކަށެވެ. މުޅި ގޭގައި ކަށްވަޅުގެ ހިމޭންކަން ފެތުރޭނެ އިރަކަށެވެ. އޭނާ އިންތިޒާރު ކުރި ވަގުތު އައިސް ޖެހުނީ ދަންވަރު ތިނެއް ޖެހިފަހުންނެވެ. މުޅި ގެ އެކީހެން އަމާންވިއެވެ. ބަދިގެ މޭޒުމަތީގައި ޔާއިންމެން އެންމެން ކޭ ފަހުން ނުނަގާ ހުރި ތަށިތަކަށް ބަލާލާފައި ނޯކަރުންގެ ކޮޓަރި ބަރިތަށް ހުންނަ ދިމާލަށް ޔާއިން ބަލާލިއެވެ. މަންމަ ބުނެފައިވާގޮތުންނަމަ ދުވާލު ވުމުގެ ކުރިން މުޅި ގެޔާ ހުރިހާ ކާ ތަށިތަކެއް ސާފުކުރުމަށްޓަކައި ކޮންމެ ދުވަހެއްގެ ދަންވަރު ތިންގަޑި ބައި ކަންހާއިރު ނޯކަރުން ނިކުމެ އުޅޭނެއެވެ. ޔާއިން އިންތިޒާރު ކުރީ ހަމަ އެންމެ ސޫރައެއް ދެކިލުމަށެވެ. ހުރިހާ ކިޔުންތެރިނަށްވެސް އެއީ ކޮން ސޫރައެއްކަން އިނގޭނެކަން ކަށަވަރެވެ.\nއިތުރަށް ކެތް ނުވުމުން ލެޕްޓޮޕް ލައްޕާލާފައި ސޯފާއިން ތެދުވެ ކޮޓަރި ބަރިތަކާ ދިމާލަށް ޔާއިން ހިނގައިގަތެވެ. އޭގެން އެއްކޮޓަރީގެ ދޮރުގައި ކުދިކުދި އަކުރުތަކަކުން ވަރަށް ހިމަ ފޮންޓަކުން ޖަހާފައިވާ “ކައިލީ” އެނަން ޔާއިންގެ ލޮލުގައި އަޅައިގަތެވެ. އެ ދޮރުގައި ޔާއިން ކަންފަތް ޖައްސާލިއެވެ. ނަމަވެސް ދެވަނަ ސިކުންތުގައި ދެބުމަ ކައިރިވިއެވެ. އެތެރެއިން އިވުނު އަންހެން ކުއްޖެއްގެ ބާރު ރުއިމާއި ހަޅޭކުގެ އަޑެވެ. މާރު ދުރަށް އެ އަޑު ނީވުނަސް ކައިރިވެލުމުން ވަރަށް ސާފެވެ. ބިއްލޫރި ތެޅޭ އަޑާއި އެކި އެއްޗެހި އުކާ އަޑު އިވުމުން ޔާއިންގެ ހިތް ބިރުގަންނަގޮތްވިއެވެ. މަޑުމަޑުން ޔާއިން ތަޅުގައި ހިފާލިއެވެ. ނަމަވެސް ކަންދިމާކުރި ގޮތުން ހުރީ ތަޅުލާފައެވެ. ބާރު ދުވެލީގައި ޔާއިން ގޮސް ސިޓިންގް ރޫމުގައި ހުރި ކަބަޑުތަކުން ކަބަޑެއް ހުޅުވާލާފައި ބައްޕަގެ ވަޑާންކުރާ ފޮށި ނެގިއެވެ. އަވަސް ދުވެލީގައި ގޮސް ތަޅު ނައްޓާލުމުގެ މަސަތްކަތް ފެއްޓިއެވެ. އޭނާގެ ހިތް އަދިވެސް ބުނަމުން ގެންދިޔައީ ކަމެއް ގޯސްވެފައި ވާ ކަމަށެވެ.\n“ނޫން ނުހުޅުވާތި.” އެތެރެއިން ވަރަށް ބާރަށް ގޮވާލި އަޑު އިވުނެވެ. އެއީ ކައިލީގެ އަޑުކަން ޔަގީނެވެ. ޔާއިންގެ ހިތް ނޭނގޭ ބާރު މިނެއްގައި ތެޅެގަތެވެ. ދޮރު ހުޅުވުމާއެކު އެތެރެއަށް ވަދެވުނެވެ. މާ ބޮޑު ނޫން އެ ކޮޓަރީގެ އެކިތަންތަނަށް އެއްޗެހި ވަނީ ބުރުވާލެވިފައެވެ. ބޮޑު ލޯގަނޑު ތަޅައިގެން ގޮސް އަންނައުނުތަށް އެކި ތަންތާނގައެވެ. ބާލިހެއް ވީދާލާފާ ވީއިރު އެނދުގެ ބެޑްޝީޓުވެސް އެއްކަނަކުން ނެއްޓިފައެވެ. ކޮޓަރީގެ ކަނުގައި ކައިލީ އިންއިރު އަޅައިގެން ހުރި ބުރުގަލުގައި ހިފާ ކަރަށް ބާރުކޮށްލަން އޭނާ އުޅެގަތެވެ. ރޮމުން ގެންދިޔައިރު އިތުރު މީހެއް ހުރިކަންވެސް ރޭކާނުލާ ފަދައެވެ. ޔާއިން އެދިމާލަށް އަންނަން ފެށުމުން ބިންމަތީ ހުރި ބިއްލޫރިކޮޅުތަށް މަތީ ބައު ޖަހާފައި ދުރަށް ދާން ކައިލީ އުޅެގަތެވެ. ނަމަވެސް އެންމެ ބިއްލޫރިކޮޅެއްވެސް ކައިލީގައި ބީހުނަ ނުދޭން ޔާއިން ގޮސް ކައިލީގެ އުނަގަނޑުގައި ހިފައި އުފުލާލައިން ގެންގޮސް އެނދުމަތީ ބާއްވާލިއެވެ. ނަމަވެސް ރޮއި ގަންނަމުން ކައިލީ ތެދުވިއެވެ. “ދުރަށްދާށޭ..ނިކުމޭ މިތަނުން. މަ އެކަނި ހާލަށް މަރުވާން ދޫކޮށްލާ..ޔާއިން ނިކުންނާށޭ!!” ޔާއިންގެ މޭގައި ތަޅައިގަންނަމުން ކައިލީ އޭނާ ކޮށްޕާލިއެވެ. އެނދުމަތީގައި އޮތް ލައިޓަރު ނަގައި އަތުގައި ރޯކޮށްލަން އަވަސްވިއެވެ.\nނަމަވެސް އޭގެކުރިން ޔާއިން އައިސް ކައިލީގެ އަތުން އޭތި އަތުލަ ދުރަށް އެއްލާލިއެވެ. ކައިލީ ހިފާއްޓައިން އުޅުމުގެ ތެރޭގައި ދެމީހުން އެއްކޮށް އެނދުމައްޗަށް ވެއްޓުނެވެ. “ގޯ އަވޭ. ކަލޭމެން ކަހަލަ މީހުން ތީ މަށަށް ހުރި ހަލާކެއް. އަހަރުން ނިކަމެތިންނަކީ ތި މީހުންގެ ލޯ ކުރިމަތީ އެއްވެސް އަގެއް ހުރި ބަޔެއްނޫން ދުރަށްދޭ..އައި ޑޯންޓް ނީޑް ޔޫ” ދުރަށްދާށޭ ބުނަމުންވެސް ކައިލީ ބޮނޑިވެގަތީ ޔާއިންގެ އަތުތެރެއަށެވެ. އެ އަތުތެރެއިން އޭނާއަށް ހިމާޔަތް ލިބިފައި ވީ ފަދައެވެ. އެ ދެލޮލުން އެހޮރެމުން ގެންދިޔަ ކަރުނަތަށް ޔާއިންގެ ކަޅު ޓީޝާރޓު ތެމެމުން ގެންދިޔައިރު ކައިލީގެ ފައި ކަނޑައިގެން ގޮސްފައިވާ ތަނުން އައި ލޭ ޔާއިންގެ ސްވެޓް ޕޭންޓްސް ގައި އުނގުޅުނެވެ. އެއިން އ އެއްވެސް ކަމަކަށް ޔާއިން ފަރުވާލެއް ނުބެހެއްޓިއެވެ. އޭނާގެ އަތުތެރެއިން އެ މައުސޫމް އަންހެން ކުއްޖާއަށް ހިމާޔަތާ ރައްކާތެރިކަން ކަށަވަރުކޮށްދުމަކީ ކޮނޑުގައި އެޅުނު ޒިންމާއެއް ފަދައެވެ. ހިތުގެ އެދުމާ ދެކޮޅު ނެހެދުމަށްޓަކައި ކައިލީގައިގައި އަތްވަށާލަމުން އޭނާގެ އަތުތެރޭ ކައިލީ ފޮރުވާލިއެވެ. ކައިލީވެސް އޭނާގެ މޫނު ފޮރުވާލީ ޔާއިންގެ މޭގައެވެ. ބާރު ގިސްލުމުގެ އަޑު މަޑުވަމުން ގޮސް އެއްކޮށް ކެނޑުނު އިރު ކައިލީގެ ދެލޯވެސް ވަނީ މެރިފައެވެ.\nޔާއިން ކައިލީގެ ފައިގައި ރީއްޗަށް ބޭސް އަޅައިދެމުން ރަޖާ އަޅާދިނެވެ. ކައިލީގެ މޫނުގައި އޭނާ މަޑުމަޑުން ފިރުމާލަމުން ކަރުނަތަށް ފޮހެދިނެވެ. ކޮޓަރި ތެރެ ސާފުކޮށްލުމަށްޓަކައި ސިޓީން ރޫމްގައި އުޅުން ދެ ނޯކަރުންނަށް އޭނާ ގޮވާލިއެވެ. ނޯކަރުން އެބައިމީހުންގެ މަސަތްކަތް ކުރަމުން ގެންދިޔައިރު ނައިޓް ސްޓޭންޑްގެ ވަތްގަނޑުގެ ތެރެ ޔާއިން ހުޅުވާލިއެވެ. އެތާގައި ހުރި ޑޮކްޓަރުގެ ލިޔުންތަށް އޭނާ ބަލާލާ ހިތްވިއެވެ. “ޑިޕްރެޝަން.” ޔާއިންގެ ދެބުމަ ކައިރިވިއެވެ. އޭނާގެ ހިތުގައި ކައިލީއާ މެދު ހަމްދަރުދީ އުފެދުނެވެ. ސައިކޮލޮޖީ ދަސްކޮށްފައި ހުރުމުން އެކަމާ ގުޅޭ ބަލިތަށް އޭނާ ވަނީ ރަނގަޅަށް ކިޔަވާފައެވެ. ނަމަވެސް މި ނިޔަނެތި ކުއްޖާ ޑިޕްރެސްވުމުގެ ފަހަތުގައިވާ ސަބަބުން ދެނެގަންނަން ޔާއިން ބޭނުންވިއެވެ. އަދި މިވަގުތު އެކަން ނުވާނެކަންވެސް އިނގުނެވެ. ކައިލީގެ ހުއްދަޔާ ނުލާ އޭނާގެ އެއްޗެހި ހޭވުނީތީ ބޭވަފާތެރިކަމުގެ އިހްސާސެއް ޔާއިންއަށް ކުރެވުނެވެ. “ސޮރީ ބަޓް އައި ރެޑް ދީސް.” ކުޑަ ގަނޑުކޮޅެއްގައި ލިޔެލަމުން ޑޮކްޓަރުންގެ ލިޔުންތަކާއެކު ނައިޓް ސްޓޭންޑް މަތީގައި ބާއްވާލާފައި އެ ކޮޓަރިން ނިކުންނަން ޔާއިން ހިނގައިގަތެވެ. ކިތަންމެ ހިތް ނޭދުނަސް އެންމެން ހޭލުމުގެ ކުރިން ކޮޓަރީގައި ތަޅުހަރުކުރަން އެބަ ޖެހެއެވެ. ނިކުތުމުގެ ކުރިން ފަހު ފަހަރަށް އޮރެންޖް އައްޔެއް އެޅިފައިވާ ކައިލީގެ ހިތްގައިމު މޫނަށް ބަލާލަމުން ޔާއިން ހިނިތުންވެލިއެވެ.\nއެ ރެޔަށް ފަހު ހަފްތާއެއް ފާއިތުވެގެން ގޮއްސިއެވެ. ޔާއިން ކުރިމަތީގައި ކައިލީ އުޅެމުން ދިޔައީ ބީރައްޓެއްސެއްހެންނެވެ. އޭނާގެ ހަގީގަތް ޔާއިންއަށް އިނގުމުން ކުރިމަތިލާން އޭނާއަށް ނުކެރެނީއެވެ. ޔާއިން ކިތަންމެ ވާހަކަ ދައްކާ ގާތްވާން އުޅުނަސް ކައިލީގެ ފަރާތުން ފެނުނު ދުރުކަމުން އެކަން ކާމިޔާބު ނުވަނީއެވެ. ހަމައެއާކު މި ދެމީހުންގެ ކޮންމެ ހަރަކާތަކަށް ވަރަށް ފަރުވާތެރިކަމާއެކު އާރިފާ ފާރަލަމުން ގެންދިޔައެވެ. އެއީ އެއްވެސް މީހަކަށް ނޭނގޭ ކަމެކެވެ.\nވިއްސާރަ ދުވަހެއްކަމުން އަރީފާ މެންގޭ ކުޑަ ބަގީޗާ ތެރޭގައި އޭނާގެ އެއްބަނޑު އެއްބަނޑު އެއްބަފާ މީހުންގެ ދަރީންނާއި ދަރީންގެ ދަރީން ދެކޮޅުށް ދުވަމުން ގެންދިޔައީ ފިނިވަޔާއި ވެންތިކިތަކުގެ އުފާ އެންމެ ފުރިހަމަ ގޮތުގައި ލިބިގަންނަމުންނެވެ. ޗަކަ ކަނޑު ތެރޭގައި ފައިން ތަޅާ މުޅި ސަރަހައްދަށް ޗަކަ ބުރުވާލަނީ ހިޔާލެއް ފިކުރެއް ނެތިއެވެ. ހަޔާތުގައި މާ ގިނަ އަޑިގަނޑުތަކަކާއި އުސްގަނޑު ތަކެއް ތަޖުރިބާކޮށްފައި ނުވާ ކުދިބަޔެއްގެ ސިކުނޑި ކިހާ މިނިވަންވާނެ ހެއްޔެވެ. ލޯތްބާ އަޅާލުން މައިންބަފައިންގެ ފަރާތުން އެންމެ ފުރިހަމަ ގޮތުގައި އެކުދިންނަން ލިބިފައިވާއިރު އިތުރަށް އެދޭނީ ކޮން ކަމަކަށްހެއްޔެވެ. އަމިއްލަ ފައިމައްޗަށް ތެދުވެ މަސަތްކަތެއް ކުރާކަށް ނުޖެހެވެ. ޒަވާޖީ ހަޔާތާއި ފައިސާގެ މައްސަލަތަށް ވަނީ އެކުދިންގެ ސިކުނޑިތަކަށް ވައިވެސް ނޭޅޭ ހިސާބުގައެވެ. މުއްސަނދި ބޮޑު އާއިލާއަކަށް ނިސްބަތްވެފައި ވުމަކީ އެ ހަތް ވަރަކަށް ކުދިންގެ ބޮޑު ނަސީބެކެވެ.\nނިދާހޭލިގޮތަށް ބުރުގާވެސް ނާޅާ ވަރަށް ފަތިހުގެ ވަގުތެއް ވުމުން ކުޑަކުދިން ނޫން ބަޔަކު ނޫޅޭނޭ ހިތާ ގޭގެ ގޯތި ތެރެއިން ދުވެފައި ނިކުންނަމުން ވާރޭގެ ތެރޭގައި ޕަރީއެއް ފަދައިން ދެއަތް ހޫރާލަމުން ކައިލީ އުދުހިގަތެވެ. އޭނާގެ މޫނު ފެންތިކިތަކުން ފުރިފައިވާއިރު ޝަބްނަމަ ތިކިތަށް އިސްތަށިގަނޑުގައިވެސް ތިއްތި ދައްކާލަން ތިއްބެވެ. ކަޅުކަން ގަދަ ފަން އިސްތަށިގަނޑުގެ ބޮޑުބައެއް މޫނުމައްޗަށް ވެރިފައިވާ ގޮތް އިތުރަށް ހިތްގައިމެވެ. ކަކުލާ ހަމައަށް އަރާ ރަތް ކުލައިގެ ހެދުން އުނަގަނޑު ފެށިގެން ފެޅިފައިވާގޮތުން ބައްޓަން ފުރިހަމަ އެ ނިޔަނެތި ހަށިގަނޑު ފެންނަގޮތް ހިތްގައިމެވެ. މޫނުމަތީގެ ސިފަތަކުން ފެށިގެން ދޮން ކުލައެއް އަރާ އެ ހަމުގެ އޮމާންކަމަކީވެސް ހިތްތައް ކަތިލާ ލޯ ތަކަށް ލިބޭ ހިތްހަމަޖެހުމެކެވެ.\nބޭރުފުށުގެ ސިފަ ކޮންމެވައްތަރަކަށް ހުއްޓަސް މާ ބޮޑު ފަރުވާލެއް ނުބަހައްޓާ ވަގުތު ކޮޅުގެ އުފާވެރިކަން އެންމެ ފުރިހަމަ ކަމާއެކު ކައިލީ ލިބިގަތެވެ. އެއްވެސް ޙިޔާލެއް ފިކުރެއް އެ ސިކުނޑީގައެއް މި ވަގުތު ނެތެވެ. ހަޔާތުގު އަނދިރިކަމާއި ހިތާމަވެރިކަން އޭނާއަށް ފިލުވައިދޭ ހަމައެކަނި ބައިވެރިއަކީ އެންމެ ކުޑައިރުއްސުރެއްވެސް ވިއްސާރަ މޫސުމެވެ. އެ ޝަބްނަމް ތިކިތަކެވެ. މަގުގައި އުޅެމުން ދިޔަ އެހެން ކުޑަކުދިންނާއެކު އަތްލާ ކުޅެން ފެށީ އެ އުމުރުގެ ކުއްޖަކާ އެއްވެސް ގޮތަކުން ފަރަގެއް ނެތް އެކުވެރިއެއް ފަދައިންނެވެ. ކުޑަކުދިންނަކީ އޭނާ ނުހަނު ލޯބިކުރާ ބަޔަކަށް ވުމުންނެވެ.\n“މަންމާ. އަންނާނަން އިނގޭ އަލްކޮ ގޮވައިން ގޮސް ކުޑަކޮށް ވާރެޔާ ތެމެލާފަ .” ބަދިގޭގައި ކައްކަން ހުރި އާރިފާ ކޮނޑުގައި ޖަހާލަމުން ދައްތަ ޔަޝާގެ ދަރި ކޮއްކޮ އަލްޔާ އާއެކު ބޭރަށް ނިކުންނަން ޔާއިން ހިނގައިގަތެވެ. “ދެން ދަރިފުޅާ ރަށަށް އައި ފުރަތަމަ ދުވަހުވެސް ވާރެޔާ ތެމެން. މާދަން އޮފީހަށް ނިކުންނަން ވާއިރަށް ރޯގާ ޖެހިއްޖެއްޔާޔޯ.” ކުޑަކޮށް ކަންބޮޑުވެފައި އާރިފާ އެއްސެވެ. “އެހާ ގިނައިރެއް ނުވާނެ މަންމާ. ނިއުޒިލޭންޑުގަ އުޅުން އިރު ރަށުގެ ހިތްގައިމުކަން ތަޖުރިބާކޮށްލާކަށް ނުލިބުނޭ.” އާދޭހުގެ ރާގަކަށް ޔާއިން ބުނުމުން އެއްބަސްވާން އާރިފާއަށް މަޖުބޫރުވިއެވެ. ހިނިތުންވެލާފައި އަލްޔާއާއެކު ޔާއިން ދުއްވައިގެވެ. އުމުރުން ފަންސަވީސް އަހަރު ފުރިފައި ވީނަމަވެސް ސޯޅަ ސަތާރަ އަހަރުގެ ދުވަސްތަށް ގުނަމުންދާ ޒުވާނެއްހެން އޭނާ ހީވެއެވެ. ވާރޭގެ ތެރެއަށް ނިކުތްތާ ދެތިން މިނެޓު ނުވެ ފެންތިކިތަކުން ފޯވިއެވެ.\nހިކި ދިގު ހަށިގަނޑަށް އޭނާ ލައިގެން ހުރި އަތްކުރު ހުދު ޓީޝާރޓު ހިފާލިއެވެ. ފަންއިސްތަށިކޮޅު މޫނުގައި ބީހިލިއިރު ތުނބުޅިއެއް ނެތްނަމަވެސް އެ ފިރިހެންވަންތަކަށް ފަނޑެއް ނުވިއެވެ. “ދޮންބެ ލެޓްސް ގޯ އެކުދިންނާއެއްކޮށް ކުޅެން އެއީ ހުސް އަލްކޮ ކަޒިންސް އެންޑް ކުދިންނެއްނު” ޔާއިންގެ އަތުގައި ހިފައި ދަމައިގަންނަމުން އަލްޔާ ބުނެލިއެވެ. ޔާއިންގެ ނަޒަރު ހުއްޓުނީ މާ ދުރުނޫން ހިސާބުގައި ދުވަމުން ގެންދިޔަ ކުޑަކުދިންތަކަށެވެ. އަތްލާ ކުޅެމުން ގެންދިޔައިރު އެ ކުދިން ފަހަތުން ދުވުން ޒުވާން އަންހެން ކުއްޖާ ފުރަގަހުން ފެނުމުންވެސް ޝިވަންގެ ހިތުގެ ހިންގުން އަވަސްވެލިއެވެ. އެއީ އޭނާޔާ ގުޅުމެއް ވާ މީހެކޭ އެހިތް ބުންޏެވެ. އެއީ އޭނާއަށް ނޭނގުނުނަމަވެސް އެހިތުގައި ރަސްކަން ކުރަން ފަށާފައިވާ ރާނީ ބާވައެވެ. ފުރަތަމަ ނަޒަރުން ހިތް ލަނބުވާލި މަލިކާބާވައެވެ. އެންމެ ރެއަކުން އަލަށް އޭނާގެ ޒުވާން ކަމުގެ ލޭ ކައްކުވާލި ބައްޓަމާއި ދެތުންފަތް މިލްކުކޮށްފައިވާ ހަމައެކަނި އަންހެން ކުއްޖާއޭ ޔާއިންގެ ހިތުގެ ކަނަކުން ބުނަމުން ގެންދިޔައެވެ.\n“ކައި ދައްތާ ކަމް އެންޑް ކެޗްމީ..” މައުސޫމް ހުނުމަކާއެކު ހަޅޭއްލަވައިގަންނަމުން އަލްޔާ ދުއްވައިގަތެވެ. ފަސް އެނބުރި އިތުރު އެއްވެސް އެއްޗެއް ބަލާނުލާ ވާސިލްވާން އެދޭ އަމާޒަކަށް އަލްޔާ ހަދާލަމުން ކައިލީ ދުއްވައިގަތެވެ. ކުރިމަތިން ފެންނަމުން މިދާ މަންޒަރު ގަބޫލު ނުކުރެވިފައި ޔާއިން ހުރީ ދެލޯ ބޮޑުވެފައެވެ. އޭނާގެ ލޯ އޭނާއަށް ދޮގު ހެކި ދައްކަން ފެށީ ކޮންއިރަކުބާވައެވެ. ދެތިން ފަހަރު އަތުގައި ވިކާވެސް ލެވުނެވެ. ހުވަފެނެއް ނޫންކަން ގަބޫލުކުރަން އެދެވޭތީއެވެ. ހޫރު ޕަރީން ހަމަ ހަގީގަތުގައިވެސް އުޅޭކަން ގަބޫލު ކުރަން މަޖްބޫރުވިއެވެ. ހިޖާބުގެ ނިވަލުގެ ދަށުގައި މިއޮއް ހުރިހާ ދުވަހު އޭނާއަށް ފެނުނު އަންހެން ކުއްޖާއަކީ ހަމަ އެއީ ހެއްޔެވެ. ދުވަމުން ގެންދިޔައިރު އެ ފަން ދިގު އިސްތަށިގަނޑު އެއްރާގަކަށް ނަށާލިގޮތް ނުހަނު ހިތްގައިމެވެ.\nއަދި އަލަށް ޔާއިންއަށް ފެނުން އެ ފުރިހަމަ ހިނިތުންވުމުގެ މިއުޒިކީ ކަމާއި ރީތިކަން ކިތަންމެ ގަރުނެއް ވަންދެން އަޑުއަހާ ބަލަން ޖެހުނަސް ފޫހި ނުވާނެކަން ގައިމެވެ. “ދޮންބެވެސް އާދޭ ކުޅެން..ދެންބެ ދާނީ މިފަހަރު ކައިލީ ދައްތަ ކެޗް ކުރަން އޯކޭ.؟” އަލްޔާ އަތުވުމުން އުނަގަނޑުގައި ހިފައި އުރާލި ކައލީ ހަރަކާތަށްވެސް ހިނދުކޮޅަކަށް މަޑުޖެހެލީ އޭނާގެ ކުރިމަތިން ފެނުނު ސޫރައިގެ ސަބަބުންނެވެ. ހިތުގެ ވިންދު އަވަސްކޮށްލިއެވެ. ކޯތާފަތަށް ޖަންބުކުލަ އަރައިގެން ދިޔައީ ހުރެވުނު ގޮތް ހަނދާން ވުމުންނެވެ. އޭނާގެ ހަޔާތުގެ އަދި އަލަށްވެސް ފިރިހެން ކުއްޖަކަށް އެ ސިފައިގައި އޭނާ ފެނިފާ ނުވާތީއެވެ. މީގެ ހަފްތާއެއް ކުރިން ހޭދަކުރެވުނު އުފާވެރި އެހެންނަމަވެސް ހިތާމަވެރި ރޭ ހަނދާން އާވުމުން ކައިލީ ފަސްޖެހޭގޮތްވިއެވެ. ޔާއިން އޭނާޔާ މެދު ދެކޭ ގޮތް ބަދަލުވެފައި ވެދާނެތީއެވެ. އަދި ވަގުތާ ހާލަތުގެ ގޮތުން އިތުރު ސީންއެއް އުފެދުނަ ނުދޭން އަލްޔާގެ އެދެމާ އެއްގޮތަށް އޭނާ ކަންކުރިއެވެ.\nދެހިތުގައިވެސް ވީ އެކައްޗެއް ފަދައެވެ. އަލްޔާ އުރުން ތިރިކޮށްލަމުން ޔާއިންޔާ ދުރަށް ކައިލީ ދުއްވައިގަތެވެ. ހިތުގައި ހުރިހާ އިހްސާސްއެއް ފޮރުވާލަމުން މަސަލަހަތައްޓަކާ ޔާއިންވެސް ދުއްވައިގަތީ ޝީޔާ އަތުކުރާށެވެ. އުފަލުން ހުރެ އަލްޔާ ދެއަތް ޖަހާލަމުން އޭނާގެ ތުއްތު އެކުވެރިންނާއެކު ޗަކަތަށް މަތީ ފުންމަން އާނބަސް ކިޔާލިއެވެ. ކައިލީ އަތު ވުމާގާތް ވުމުން ޔާއިން ގޮސް ފަހަތުން ޝީޔާ ގައިގައި ދެއަތް ވަށާލިއެވެ. ބާރަށް ދުވުމުގެ ސަބަބުން ދެ ޒުވާނުންނަށްވެސް މާ ނޭވާ ލެވެއެވެ.\nޔާއިންއާ ވީ ފަރާތަށް ކައިލީ އަނބުރާލަމުން ދެފައިގައި ހިފައި މައްޗަށް ކައިލީ އުފުލާލެވުނީ އޭނާގެ އިޙްތިޔާރުން ބޭރުގައެވެ. މައްޗަށް މޫނު ހިއްލާލުމުން މޫނުގައި ބީހެން ފެށި ފެންތިކިތަކުގެ އަރާމު މާ ގިނައިރަކު ޝިޔާއަށް އިހްސާސެއް ނުވިއެވެ. މޫނު ތިރިކޮށްލަމުން ޔާއިންގެ މޫނަށް މޫނަށް ބަލާލިއެވެ. “ވައި އާރ ޔޫ ޑުއިން ދިސް ޓު މީ.” ދުލާ ހަމައަށް ގެންނަން ބޭނުންވިޔަސް މި ސުވާލުތަށްވީ ކައިލީގެ ހިތުގައެވެ. ނަމަވެސް އޭނާގެ ދެލޯ ޔާއިންއާ އެހުރިހާ ވާހަކަތަކެއް ދެއްކި ކަހަލައެވެ. “މޭބީ އޭޒް އަ ރިވެންޖް ބިކޯޒް ޔޫ ސްޓޯލް މައި ހާރޓް ޓޫ ކުއިކް” ޔާއިންގެ ޖަވާބުވެސް ތަޅުލެވިފައިވާ އެ ސިކުނޑީގައެވެ.\nMi part ves vvv loabi ingey.\nAnd mi vaahaka au comment kurevey furathama faharu dho miee….\nEkamaku furathama baives vvvv habeys inge\nAnd we r now friends right….hehehe….\nAwwwwn darlin…❤❤❤❤ Thank you so so much 😘😘 that really means alot to me so sweet of uuuuuuu 💕💕💕 yup didn’t see u kuree part ga so I’m guessing it’s ur first time 😊😊😁😁 hoping to see ur lovely comments in the future too insha allah 💜💜💛💛😍😍 sure we r all frnds hama..eheh ❤ TGC2LYSM\nVarah reethi but kon sheeya eh ge vaahaka aee. Anehbai varah kiyaalan beynun avahah. Gud writer 🥰\nAwwn thanks alot dear ❤❤❤ itsamistake I draggedashiyaa into the stry out of nowhere 😂😂 next part will upload today or tmr 😊😊💛 ur lovely reader too 💜💜💜\nAssalam alaikum loves ❤❤❤ hope u all enjoy this part and I’m expecting excitedly to know what you all think about how the stry is going so far 😘😘😍😘 mi part ga innane kuda mistake eh kailee ge badhaluga dhethin thankolhu ga “shiyaa”ename use kurevifa srry bout that it’s supposed to be kailee 💕💕💕💕💕💜💜😊😊 since Im very sick today..(I’ll still try writing atleast half ) and by late Saturday mendhuru upload kohlahdheynan insha allah jummah mubarak 💛💛\nWow wow wow 🖤🖤🖤…Mi part vec vvv rythi ingey dear…Sifakohlaafa hurileheoh lwbi kameh dhw dhn…hehe…Dear shivan aee kaakuthr🤔..kiyamun dhiya iru ethankolhu alhaigathyma hama mi ahaaly inge..❤🧡💙💜💚💛❣❣💞💞💓💓💗💖🤩👏🏻👏🏻👏🏻🥰🥰😘😘😍😍😍😎😎….I’m really excited mihaaru dhn oii part kiyaa hithun….Luw yuh sooo much dearrrrrrrr💕💕💕💕🤭🤭\nAyeeee ❤❤❤❤❤ so happy to seee ur lovely sweet comment ur comments really make my day 💕💕💕😊😊😊 shivan eii vanaane thaneh nethigen stry ah boadhuhkohlli meeheh 😂 (my mistake he is homeless) 😆😆😆I’m so exited to see ur comment in the next part too 💜💜💜💜😍😍😍😘😘😘😘💛💛 love u lots in bundlesss 💋💋💋\nShivan n shiyaa ebainn.. who’s name is that?? Anyway I luvvvvvvv ur stry.. vvvv nice..\nEii olhigen vaahaka thereyah drag kurevun two names 😂 n yesh darlin thank you very much for the support ❤❤😘💕💕\nVarah reethi. Next part konirakun update kurany.\nThank you so much ❤❤❤ Next part will upload insha allah on Saturday 😘💕\nWhat does mean by LYSM\nvarah reethi ingey..when next part ………miadu kiyun one of the reethi vaahaka mee….;p\nAwwn ehnthaa…❤❤ Next part will uploaded tmr insha allah 😘😘 Thank you so much darlinnnn 😍😍\nVarah reethi. Age bunedhevidhaane thr\nThanks alot dear ❤❤❤ yup indeed the age isanumber 💕💕💕\nso nice. when next part\nThanksss lover 😘😘 insha allah on Saturday 💜💛❤\nwow nice story eh dhw mii. can u tell ur age if u want.\nayee thanks alott oxox 😍❤❤😚😚💝💝💕💕💗💗 age reveal kurumaa medhu dhe khiyaalehgga adhi miulhenyy 😏😏☺😀😀😛\nWow vvv reethi..specially sifa kohfa hunna goiyy..hope u will upload the story until it finish…well now also i have fell in love with yaain..but adhi mee 2nd part..kuriah huri parts thah kiyaalevunyma maa bodah fall vaany kanneynge yaain ah…aslu mi kahala story vv kiyaa hiyy vey..it’s unique and interesting…and mihaaru ga hama hingaa kanthahthah mee dhw!!i mean the differentiate between rich people and poor people…vvv nice asluves…no other words to describe it..first story aa balaafa vv nice and first part ahvure improve kohfa hurikan faahagavey..may allah bless you withabright future…. Gud luck..u can becomeagrt writer insha allah… 😘 😘\nomgg wwooowowwowo thank you so much for suchhaloabi sweet meaningful supportive comment. 😍😍and thank you lots in looads for taking ur precious time in writing this long treasure (i make sense right) ❤❤❤❤❤❤❤😚😚😚😍😍💕💕💝💗💗💞💟 im so impressed darlin never exepcted this coming thikahala comment akee aslu kuriyah dhaan libey vrh bodu hihvareh asluves vrh ufaavejje 💛💛💛💜💜💙💙💚💚 and yess mi stry ga aslu ali alhuvaalani differentiate kurumah. glad u liked the characters and yess yaain might stealalot of readers heart in the future 😏😏😎😂😂💯💯 ill imrpove more in the future insha allah. may allah bless u withalong life and amazing future too swyty 💙\nNow this isastory i wanna read to itx end.. I like it.. Waiting for the next episode\nAwwn aslutha ❤❤❤❤ nimendhen kiyaalan libyene ingey insha allah 😘😘 so loabii uuu next part currently writing 💕💕💕💜💜💛💛\nSnowflake ❄ darlinn ol ga dhw…whn story 💞💞💞💕💕up kurany\noh dear vrh balikoh miulheny ekmves dear menah miadhu stry kiyan libyevaru kureveytho vrh long part eh liyani mi hama nei kashin hihvaru neregen LOL 🙁😏😏😎😎😀😂😂 vrh vrh dhigu koh liyevijje but still makin it longer than ever\nMashallah…vvv reethi…aneii bai kn irakn up vanii\nOooh thankuuu 😘😘 ebain up kohlaifin mihaaru now waiting or admin to publish ❤❤💕💕😍😍\nLoabiva snowflakes. Mihaar kon ireh yaain ge inthizaar ga hunnathaa kobaatha 😭😭😭🥺🥺 avas waiting….\nAwh dear I uploaded it miadhu haveeru6o clock now wait till the admin team will publish ☺☺☺\nSnowflake Koniraku that mi story ge next part up kohleyenee….. Miharu ves mi story kiyaa hiy veje…… Masha Allah….. Vrh ves Reethi vaahaka eh dear……. Keep it up dear❤❤💙💙💙


Ayushmann Khurrana ah athletegge role | Mihaaru\nއަޔޫޝްމަން ކްރާނާ އަށް އެތުލީޓެއްގެ ރޯލް\n30 ޖުލައި 2020 - 08:24\nއަބަދުވެސް ތަފާތު ކޮންޓެންޓްތަކުގެ ފިލްމުތައް ކުޅޭ ބޮލީވުޑްގެެ ޒުވާން އެކްޓަރު އަޔޫޝްމަން ކްރާނާ ފިލްމެއްގައި އެތުލީޓެއްގެ ރޯލް ކުޅެން ތައްޔާރުވެއްޖެ އެވެ.\nމިދިޔަ މަހު ރިލީޒްކުރި "ގުލާބޯ ސިތާބޯ" އާއި މި އަހަރުގެ ކުރީކޮޅު ރިލީޒްކުރި "ޝުބް މަންގަލް ޒާދާ ސާވްދާން" ގެ ބަތަލު މި ފަހަރު ސޮއިކުރި ފިލްމަކީ އަބީޝެކް ކަޕޫރް ޑައިރެކްޓްކުރާ ފިލްމެކެވެ. އޭނާ އެންމެ ފަހުން ގެނެސްދިން ފިލްމަކީ މިދިޔަ މަހު މަރުވި އެކްޓަރު ސުޝާންތު ސިންގް ރާޖްޕޫތާއި ސާރާ އަލީ ޚާނާ އެކު 2018 ގައި ގެނެސްދިން "ކޭދަރުނާތު" އެވެ.\nއަޔޫޝްމަނާ އެކު އަބީޝެކް ހަދާ ފިލްމުގެ ނަން އަދި އިއުލާންކޮށްފައި ނުވާ އިރު، މީގެ ޝޫޓިން އަންނަ އޮކްޓޯބަރު މަހުގެ ތެރޭގައި ފަށަން ވަނީ ނިންމައިފަ އެވެ. ނަމަވެސް ފިލްމުގެ އިތުރު ކާސްޓުންނާއި ރިލީޒްކުރާ ދުވަހެއް އަދި އިއުލާނެއްނުކުރެ އެވެ.\nއަޔޫޝްމަން ބުނީ މުޅިން އަލަށް އަބީޝެކާ އެކު މަސައްކަތްކުރަން ލިބުމަކީ ވަރަށް ބޮޑު އުފަލެއް ކަމަށާއި ފިލްމުގެ ވާހަކައާ ދޭތެރޭ ވަރަށް ހިތްހަމަޖެހޭ ކަމަށެވެ. އަދި މިއީ އެތުލީޓެއްގެ ވަރަށް އަސަރު ގަދަ ލޯބީގެ ވާހަކައެއް ވެސް ފެނިގެންދާނެ ފިލްމެއް ކަމަށް 2018 ގެ "އަންދާދުން" ކުޅެގެން ނެޝަނަލް އެވޯޑް ވެސް ހޯދި އެކްޓަރު ބުންޏެވެ.\nއަބީޝެކް ގެނެސްދިން ފިލްމުތަކުގެ ތެރޭގައި "ރޮކް އޯން" އާއި "ކައި ޕޯޗޭ" އަދި "ފިތޫރް" ހިމެނެ އެވެ.\nއަޔޫޝްމަންއާ އެކު ވާނީ


ފުރަތަމަ6މަސް - އާމްދަނީ 6.3 ބިލިއަން، ޚަރަދު 11.6 ބިލިއަން ފުރަތަމަ6މަސް - އާމްދަނީ 6.3 ބިލިއަން، ޚަރަދު 11.6 ބިލިއަން\nޖޫންމަހުގެ ނިޔަލަށް ދައުލަތުގެ އާމްދަނީއަށްވުރެ ޙަރަދުތައް5ބިލިއަން ރުފިޔާއަށްވުރެ އިތުރުވެއްޖެއެވެ.\nފިނޭންސް މިނިސްޓްރީން އާންމުކޮށްފައިވާ ތަފާސް ހިސާބުތަކަށް ބަލާއިރު ޖޫންމަހުގެ 25 ވަނަ ދުވަހުގެ ނިޔަލަށް ދައުލަތުގެ އާމްދަނީއަށްވުރެ ޙަރަދުތައް ވަނީ 5.3 ބިލިއަން ރުފިޔާ އިތުރުވެފައެވެ.\nފިނޭންސް މިނިސްޓްރީން އާންމުކުރާ ފިޒްކަލް ޑިވެލޮޕްމަންޓް ރިޕޯޓަކީ ދައުލަތުގެ އާމްދަނީ އާއި ހަރަދުކުރެވުނު މިންވަރު ހާމަކުރުމަށް އާންމުކުރާ ރިޕޯޓެކެވެ. ފިނޭންސް މިނިސްޓްރީން އެންމެ ފަހުން އާންމުކޮށްފައިވާ ވީކްލީ ފިޒްކަލް ޑިވެލޮޕްމަންޓް ތަފާސް ހިސާބުތަކަށް ބަލާއިރު، 1 ޖަނަވަރީ އިން ޖޫންމަހުގެ 25ގެ ނިޔަލަށް ދައުލަތުން ޙަރަދުކޮށްފައިވަނީ 11.6 ބިލިއަން ރުފިޔާއެވެ. އަދި މި މުއްދަތުގައި ދައުލަތަށް ލިބިފައިވާ ޖުމްލަ އާމްދަނީއަކީ 6.3 މިލިއަން ރުފިޔާއެވެ.\nތަފާސް ހިސާބުތައް ދައްކާގޮތުން މި މުއްދަތުގައި އެންމެ ބޮޑު ޙަރަދެއްކޮށްފައިވަނީ ރިކަރަންޓް ޙަރަދުތަކަށެވެ. އެއީ ޙަރަދުކުރި މިންވަރުން ބަލާނަމަ 70 އިންސައްތައެވެ. އަދި އަނެއް 30 އިންސައްތަ ޙަރަދުކޮށްފައިވަނީ ކެޕިޓަލް ޙަރަދުތަކަށެވެ. ރިކަރަންޓް ޙަރަދުތަކުގެ ތެރެއިން އެންމެ ބޮޑު އަދަދެއް ޙަރަދުކޮށްފައިވަނީ މުވައްޒަފުންގެ މުސާރައާއި، އެލަވެންސްތަކާއި، ކޯވިޑް19ގެ އެކި ކަންކަމަށެވެ.\nޖޫންމަހުގެ 25 ގެ ނިޔަލަށް ދައުލަތައް ލިބިފައިވާ އާމްދަނީ6ބިލިއަން ރުފިޔާގައި އުޅޭއިރު، މީގެތެރޭގައި އާމްދަނީއާއި ހިލޭ އެހީގެ ގޮތުގައި ލިބިފައިވާ އާމްދަނީ ހިމެނެއެވެ. އާމްދަނީގެ ގޮތުގައި އެންމެ ބޮޑު އަދަދެއް ދައުލަތަށް ލިބިފައިވަނީ ޓެކްސްގެ ގޮތުގައެވެ. އާމްދަނީގެ 82 އިންސައްތަ ޓެކްސްގެ ގޮތުގައި ލިބިފައިވާއިރު މީގެތެރޭގައި ހިމެނެނީ ޓީޖީއެސްޓީ، އިންޕޯޓް ޑިއުޓީ އަދި ބީޕީޓީގެ ގޮތުގައި ލިބުނު އާމްދަނީކަމަށް ފިނޭންސް މިނިސްޓްރީން ހާމަކުރެއެވެ.


Enme fahun Raees Yameen ves athah govvaalavvaifi! Raajje.mv | Connecting the dots...\nއެންމެ ފަހުން ރައީސް ޔާމީންވެސް އަތަށް ގޮއްވާލައްވައިފި\nމީޑީއާ އާއި ބައްދަލުކުރެއްވީ ގިނަ ދުވަސްތަކެއް ފަހުން\nގިނަ މައްސަލަތަކެއްގައި ވާހަކަފުޅު ދެއްކެވި\nދެއްކެވި ގިނަ ވާހަކަފުޅުތަކަށް ރައްޔިތުން ދަނީ ފާޑު ކިޔަމުން\nކ. މާލެ | 12 ޖުލައި 2017 | ބުދަ 07:51 | ރިޕޯޓު | 23,390\nރައީސް ޔާމީން: އެކުގައި ތިއްބެވި ބޭފުޅުން ކަންކުރާގޮތުން މުޅިންވެސް ބެދިވަޑައިގަންނަވަނީ ލަދުގައި -- ޓްވިޓަރ\nސަރުކާރަށް އޮތް ތާޢީދު ބޮޑުކަމުން މަޖިލީހުގެ ނައިބު ރައީސް ވެސް ޕީޕީއެމާއި ގުޅިއްޖެއެވެ. އެ ރަސްމިއްޔާތުގައި ޕާޓީގެ މުސްތަޝާރު އަދި ރައީސުލްޖުމްހޫރިއްޔާ ޢަބްދުﷲ ޔާމީން ބައިވެރިވެވަޑައިގެންނެވި ނަމަވެސް، ރީކޯ މޫސަ ޕީޕީއެމާ ގުޅުމަކީ އެ ޕާޓީއަށް މާ ބޮޑު ކަމަކަށް ވީހެނެއް ހިޔެއް ނުވެއެވެ. އެހެނީ އިލްހާމުމެން ފަދަ ބައެއް މެންބަރުން ޕީޕީއެމަށް ސޮއިކުރައްވަން ބޭއްވި ވަރުގެ ހަފްލާގަނޑެއް ވެސް ބާއްވާލަން ޕާޓީއަށް ނުކެރުނެވެ. އެކަމަކު އެ ވާހަކަ އެހެން ވަގުތަކަށް ބާއްވާލާނަމެވެ.\nމިފަހަރު ދައްކާން މި އުޅެނީ ރީކޯގެ "ޝަރަފުގައި" ބޭއްވި އެ ރަސްމިއްޔާތުގައި ރައީސް މަނިކުފާނު މުޅި ޤައުމުގެ ކުރިމަތީގައި ޤުރުބާންވެގެންދިޔަ ވާހަކައެވެ. މިހާރުވެސް ޖޯކަކަށް ވެފައިވާ އެމަނިކުފާނުގެ ސަރުކާރަށް ފާޑުކިޔާ ފަރާތްތަކަށް ދައްކާނެ ވާހަކަ އިތުރުކޮށްދިން ވާހަކައެވެ. ރައްޔިތުންގެ ކުރިމަތީގައި ރައީސް މީހާ ލަދުގަންނާން ޖެހުނު ވާހަކައެވެ.\nއާނއެކެވެ. އައި އޭމް ސީރިއަސްއެވެ.\nއަންގާރަ ދުވަހުގެ ރޭގެ ޕްރެސް ކޮންފަރެންސް ނިމުމާއެކު، އެމަނިކުފާނުގެ އަރިހުގައި އުޅޭ އެތައް ބޭފުޅުންނެއް އެމަނިކުފާނުގެ ހިތްވަރުފުޅާއި، ދެގޮތެއް ނުވާ އަޒުމުފުޅާއި، ގަޓުގެ ބަނދިވަރު ލިޔެ ޓްވީޓްކުރިއެވެ. މަޖިލިސް މެންބަރުންނާއި ސަރުކާރުގެ މަޤާމުތަކުގައި ތިބި ފަރާތްތަކާއި ވަރުވަރުން ލައްވާފައި ތިބި ކޯޑިނޭޓަރުންނެވެ. އެމީހުންގެ ޓްވީޓްތަކުގައި ރައީސް ޔާމީންގެ ހިތްވަރާ، ފެންވަރާ، ކެރުން ހުރިވަރު މީޑިއާއަށް އެނގުނު ވާހަކައާއި، ރައީސް ޔާމީންގެ ސާބިތުކަމުން ރައްޔިތުންނަށް ހަޤީޤަތް ސާފުވި ވާހަކައާއި، ރައީސް ޔާމީނަކީ ޖެންޓަލްމޭނެއް ކަމާއި، ރައީސް ޔާމީނުހައި ކެރޭ ރައީސަކު ނެތް ވާހަކައާއި، ސުވާލު ހުސްވެގެން ނޫސްވެރިން ގެއަށް ދިޔަ ވާހަކަވެސް އޮތެވެ.\nހައްތަހާވެސް ތެދެވެ. އައި އޭމް ސީރިއަސްއެވެ.\nއަންގާރަ ދުވަހުގެރޭ ރައީސް ޔާމީން މީޑިއާ އާއި ބައްދަލުކުރެއްވީ ވަރަށްވެސް ހިތްވަރުފުޅާ އެކުއެވެ. ފަންވަރުފުޅާވެސް އެކުއެވެ. ފަސްޖެހިވަޑައިނުގެން މީޑިއާއާ ކުރިމަތިލެއްވިއެވެ. ނަމަވެސް ރައީސް ޔާމީންގެ ފަރާތުން މިހާތަނަށް ފެނިފައިވާ މީޑިއާގެ މައިކާ ދުރު މިޒާޖުފުޅު އެއްފަރާތް ކުރައްވާ، ސުވާލު ހުސްވެގެން ނޫސްވެރިން ގެއަށްދަންދެން، ނޫސްވެރިން ކުރި ކޮންމެ ސުވާލަކަށް ޖަވާބުދެއްވަން ނޫސްވެރިންނާއި އެކު އެ އިންނެވީ ގައިމު ސަބަބެއް އޮތީމަތާއެވެ. ހަމަ ގައިމުވެސް އެއީ އެމަނިކުފާނު ކުރައްވާހިތްޕުޅުން ކުރެއްވި ކަމެއް ހެނެއް ހިޔެއް ނުވެއެވެ. އޭގެ އެއް ހެއްކަކީ އެމަނިކުފާނާއި ސުވާލެއް ކުރިމަތިކުރެވުމުން، ސުވާލު ކުރެވުނީ އެމަނިކުފާނާއިކަންވެސް އެމަނިކުފާނަށް ޔަޤީންވެވަޑައިނުގަތުމެވެ.\nރައީސް ޔާމީނުގެ ޕްރެސް ކޮންފަރެންސް ބޮޑަށް ސިފަވީ، މިއޮއްހާ ދުވަހު އެމަނިކުފާނުގެ ސަރުކާރު ދިފާޢުކުރުމަށް މައިކު ދަށަށް ފޮނުވިހާ މީހުން ފެއިލްވެ، އިތުރަށް އެމީހުން ފޮނުއްވައިގެން ބޮޑު ރިހުމަށް އެދިވަޑައިނުގަންނަވާތީ ކުރެއްވި ކަމެއްގެ ގޮތުގައެވެ. ނޫން ނަމަ އަންގާރަ ދުވަހު ސަރުކާރުގެ ޖޮއިންޓް ޕާލިމެންޓްރީ ގްރޫޕުން މީޑިއާ އާއި ބައްދަލުކޮށް، މީޑިއާއިން ސުވާލެއް ކުރުމުން، ތުއްތު ބަބައިން އުޅޭހެން އުޅުއްވުމުން އެމަނިކުފާނުވެސް ގަންނާކުރެއްވި ލަދުފުޅެއްގެ ބޮޑުކަމުން، "ބަލަގަ ޕްރެސް ކޮންފަރެންސް ބާއްވާނީ މިހެންނޭ" ވިދާޅުވެ، ނިހާނުއާއި އަދުރޭ އާއި ޚަލީލާއި ފަލާހްމެން ފަދަ ބޭފުޅުންނަށް ދެއްކެވި މިސާލެއްގެ ގޮތުގައެވެ.\nނިހާނުމެން ފެއިލްވީއެވެ. އައި އޭމް ސީރިއަސްއެވެ.\nއައުވާނުން ފެއިލްވުމުން، އެކަމާ ހިތްހަމަޖެހިވަޑައިނުގަތްވަރުން، ނޫސްވެރިން ކުރިމަތީގައި އެމަނިކުފާނަށްވެސް ހެއްދެވުނީ މުޅިން ގަޅިއެވެ. އެޅުއްވުނީ ޅައެއްޗިއްސެވެ. ދެއްވި ކޮންމެ ޖަވާބަކުން ދޭހަވީ މުޅިން އެހެން ކަންކަމެވެ.\nފުރަތަމަ ދެއްކެވީ، ކުރީގެ ނައިބުރައީސް އަޙުމަދު އަދީބު ބެއްސެވި ފައިސާގެ ވާހަކައެވެ. އެ ފައިސާއަކީ "ސަރުކާރު ދަމަހައްޓަން" ފައިސާވެރިން ދިން ފައިސާ ކަމަށް ރައީސް ވިދާޅުވިއެވެ. ސަރުކާރެއް ދެމި އޮންނަނީ އެ ސަރުކާރަކުން ރައްޔިތުންނަށް ކޮށްދޭ ޚިދުމަތުގެ ސަބަބުން ކަމަށްވެފައި، އެ ޚިދުމަތް ދިނުމަށް ދައުލަތުގެ ބަޖެޓެއް ފާސްކުރެވިފައި އޮތުމުން، ހެޔޮއެދޭ ވިޔަފާރިވެރިން ދޭ މިފަދަ ފައިސާ އަދީބު މެދުވެރިކުރައްވައި ބެއްސެވީ ކޮން ބޭނުމެއްގައިތޯ ސުވާލު އުފެދެއެވެ. ވިސްނާ ފިކުރުކުރާ މީހުން، ރައީސް އެ ވިދާޅުވީ މަޖިލީހުގެ މެޖޯރިޓީ ހޯދުމަށް ޕީޕީއެމަށް މެންބަރުން ގެންދިއުމަށް ޚަރަދު ކުރުމުގެ ވާހަކަ ކަމަށް ތުހުމަތުކުރެއެވެ. ދެން ވިދާޅުވީ އެމަނިކުފާނު އެއޮއް ހުރިހާ ފައިސާގެ ހިސާބު ނުބަލަހައްޓަވާ ވާހަކައެވެ.\nއިކޮނޮމިސްޓެއް ކަމާއިމެދު ސުވާލު އުފެދިއްޖެއެވެ. އައި އޭމް ސީރިއަސްއެވެ.\nދެން އައީ އަދީބުގެ ބޭސްފަރުވާގެ ވާހަކައެވެ. ސާފު ސީދާ ބަހުން ރައީސް ޔާމީން މުޅި ޤައުމުގެ ކުރިމަތީގައި އަދީބުގެ ފުރާނައަށް އަގުކިޔުއްވީއެވެ. ދެން ކިޔުއްވިއްޔާ ކިޔުއްވީއެވެ. އެކަމަކު ދަންނަވަންތޯއެވެ. އަޅުގަނޑަށް ހީވެފައި އޮތީ ފައިސާ ދައްކަނީ ބިލު ފޮނުވީމައިކަން އިކޮނޮމިސްޓަށް އެނގިލައްވާނެ ކަމަށެވެ. އަދީބުގެ އަތުން ހޯއްދަވަން ތި އުޅުއްވާ ފައިސާގެ ބިލަކީ އޭސީސީގައި އޮތް އެމްއެމްޕީއާރްސީ އާއި ގުޅޭ ރިޕޯޓެވެ. ފުރަތަމަ ރިޕޯޓް ނެރުއްވާށެވެ. ފައިސާ ދައްކަން ޖެހޭ މީހާ ކަށަވަރުވާނީ އޭރުންނެވެ.\nފަހަރުގައި އެފައިސާ ރައީސް ޔާމީންވެސް ދައްކަވަން ޖެހިވަޑައިގެންފާނެ ނޫންތޯއެވެ. އައި އޭމް ސީރިއަސްއެވެ.\nސިހުރުގެ ތުހުމަތުތަކާއި ގުޅޭގޮތުން ވިދާޅުވި ވާހަކައަކީ، ލަންކާގެ ސިހުރުވެރިއެއްކަމަށް ބުނާ އަސޭލާ އާއި ބައްދަލުވެވަޑައިގެންނެވީ ޕީޕީއެމްގެ ކައުންސިލް ބައްދަލުވުމަކަށްފަހު ރައްޔިތުންގެ މަޖިލީހުގެ ދިއްގަރު ދާއިރާގެ މެންބަރު ފާރިސް، ރައީސް ޔާމީނަށް އަސޭލާ ތަޢާރުފުކޮށްދެއްވުމުން ކަމެވެ.\nއައި އޭމް ސީރިއަސްއެވެ. ޕާޓީގެ ކައުސިލް ބައްދަލުވުމަށް މަނިކުފާނު އާދައިގެ ޓީޝާޓުގައި ވަޑައިގަތީމައި ވަރަށް ހުތުރެވެ.\nAseylaa aa bahdhaluvi:Raees Yameen pic.twitter.com/mAeIGAsraE\n— raajje.mv (@raajjemv) July 12, 2017\nފަންޑިތަ އާއި ސިހުރު ޤަބޫލުނުކުރައްވާ ވާހަކަވެސް ވިދާޅުވިއެވެ. އާ ޔު ސީރިއަސް!\nއަޅުގަނޑުގެ އިޚުލާސްތެރި ނަސޭހަތެކެވެ. މަނިކުފާނު ބަޤަރާ ސޫރަތުގެ 102 ވަނަ އާޔަތާއި ފަލަޤު ސޫރަތުގެ4ވަނަ އާޔަތް އަލުން ކިޔަވައިވިދާޅުވެ، އެ އާޔަތްތަކުގެ މާނަވެސް ބައްލަވާށެވެ.\nއިތުރަށް ދައްކާނެ ވާހަކައެއް ނެތެވެ.\nމުޅި ޤައުމުގެ ކުރިމަތީގައި ރައީސް މިފަދަ ވާހަކަފުޅުތަކެއް ދައްކަވަންޖެހިވަޑައިގަންނަވާ ހާލަތަށް އެމަނިކުފާނުގެ ލޭގެ ޕްރެޝަރު ހިއްލާލުމުގެ ޒިންމާ މިއަދު އެމަނިކުފާނުގެ ފަހަތުގައި އޮތް ޕީޕީއެމްގެ ލީޑަރޝިޕުން ނަގަން ޖެހޭނެއެވެ.\nނިހާނުއާއި އަދުރޭ އާއި ޚަލީލާއި ފަލާހްމެން ފަދަ ބޭފުޅުން ފެއިލްވުމުން، މިފަހަރު ރައީސް މަނިކުފާނު އެ ޖެހިވަޑައިގަތީ ގުރުބާން ކަންބަޅިއަށް ވެވަޑައިގަންނަވާށެވެ.\nއެންމެ ފަހުން، މަނިކުފާނާއި ކުރިމަތިކުރަމުން ގެންދިޔަ ވަރުގަދަ ސުވާލުތަކުގެ ސަބަބުން އަރުތެރެހިކެމުން ދިއުމާއެކު ކުރިމަތީގައި ބަހައްޓާފައި ހުރި ފެންތަށި އެކޮށް ހުސްވިއިރުވެސް އަރިހުގައި ތިއްބެވި އެއްވެސް ބޭފުޅަކަށް އެނގިވަޑައެއް ނުގަތެވެ. ލަދުން ބޯހަލާކެވެ.\nއާރ ޔު ސީރިއަސް ވ ސަޅި ނާއިލް !!!!\nދުނިޔެއަށް ބޭކާރުއިންސާނަކަށް މިހުރީ ވެފާ ދުނިޔެއަށް ނޭވާލިޔަސް އެއްވެސް ލިބޭ އުފަލެއްނެތޭ\nއަދީބު ވަގަށްނެގި ރައްޔިތުންގެ ލާރި ރައްޔިތުންނަށް ނުލިބޭހާ ހިނދަކު އޭނައަށް ބޭސްފަރުވާ ކުރެވިގެން ނުވާނެ. އަހަރުމެންވެސް މިތިބީ ބޭސްފަރުވާ ނުކުރެވިފައި.\nއިސްމާއިލް ނާއިލް ނަޝީދު، މީހުންގެ އަބުރާ ބެހުމާއި ބެހޭގޮތުން ގުރުއާނާއި ސުންނަތުގައި އޮތީ ކީކޭކަން އެނގޭތަ؟ 24 ގަޑިއރު ތި ދަނީ ސާބިތު ނުހިފޭ ދޮގު ވާާހަކަ ފަތުރަމުން. މިކަމާއި ބެހޭގޮތުން ގުރުއާނާއި ސުންނަތުގައި އޮތީ ކީކޭ؟؟\nރައީސް ގެ ވާހަކަފުޅުތަކުން އެނގުނު އެއްމެ މުހިއްމު އެކައްޝަކީ މިރައީސަކީ އެބޭފުޅާގެ ވިސްނުންނޫން އެހެންމީހަކު ދައްކާ ވާހަކައެއް އަޑުނާހާނެ ރައީސެއް ކަމެވެ. ދެވަނަކަމަކީ މިރަޢިސަކީ އެބޭފުޅާގެ އަމިއްލަ ފިލޯސަފީއެއްގެ މައްޗަށް ނޫންގޮތަކަށް ކަންކަން ގޮސްގެންވާނެ ކަމަށް ގަބޫލު ނުކުރާނެ ބޭފުޅެއް ކަމެވެ. ނޫސްކޮންފަރެންސް ގައިވެސް ފެނުނީ ފަޑިޔާރު ހެދިފައި ހުކުން ކުރަން އިންނަ މީހެއްގެ ގޮތެވެ. ޝުކުރިއްޔާ މިރައީސް\nއައްލާ އައްޑޫ ހިތަދޫ ބަދަރުން\nމިއީ ހާދަހާގޮތެއްފޮތެއްނެއް މީހެކެވެ. އެންމެގެ ކުރިމަތީގައި މިބުނަނީ ތިމެންނާއަށް ލިބެންވާ ފައިސާ ނުލިބި ހުރެގެން އަދީބު މަރުވިއަސް ބޭސް އަދީބު ކޮށް ނުދޭނެވާހަކައެވެ. އަދީބު މިގައުމަށް ދައްކަންޖެހޭއެއްވެސް ފައިސާއެއް ވާކަމަކަށް އަދި ކޯޓުހުކުމެއްނެތެވެ. ދެންކޮންފައިސާއެއް ނުލިބެގެން ތިޔަ ތެޅެނީ...\nމީ މިނިވަން ނޫސްވެރިކަންތަ ނޫނީ ސިޔާސީ ޕާޓީއެއްގެ ސިޔާސީ ފިކުރު ޕްރޮމޯޓްކުރާ ޕޯޑިއަމެއްތޯ ސުވާލު އުފެދޭ. މިއަށް ޖަވާބެއްދީބަލަ ރާއްޖެ އެމްވީ. މަވެސް މީ ދިވެހި ރައްޔިތެއް


Qaumy Basketball league: Queens aai Kings thashi ufulaalaifi - vNews.mv\nއަންހެން ބައިގެ ތަށި ކުއީންސް އުފުލާލަނީ-- ފޮޓޯ: އެމްބީއޭ\nޤައުމީ ބާސްކެޓް މުބާރާތް: ކުއީންސް އާއި ކިންގްސް ތަށި އުފުލާލައިފި\nއިސްމާޢީލް ޝާހު 28 February 2020, 21:56\nއެލީޓް ސްޕޯޓްސް ކްލަބް ބަލިކޮށް ގައުމީ ބާސްކެޓްބޯޅަ މުބާރާތުގެ އަންހެން ޑިވިޝަނުގެ ތަށި ކްއީންސް ބާސްކެޓްބޯޅަ ކްލަބުން އުފުލާލިއިރު ފިރިހެން ޑިވިޝަނުގެ ތަށި ކިންގްސް ބާސްކެޓްބޯޅަ ކުލަބުން އުފުލާލައިފި އެވެ.\nޒުވާނުންގެ މަރުކަޒު އެތެރޭ ކޯޓުގައި ބުރާދްފަތި ދުވަހުގެރޭ ކުޅުނު އަންހެން ފައިނަލް މެޗު ކްއީންސް އިން ކާމިޔާބުކުރީ 73-35 އިންނެވެ.\nފައިނަލް މެޗުގެ ފުރަތަމަ ކުއާޓާގައި ކުއީންސް ވަނީ ބޮޑު ލީޑެއް ނަގައިފައެވެ. ކުއީންސް އިން ފުރަތަމަ ކުއާޓާ ނިންމާލީ 28-5 ގެ ބޮޑު ލީޑަކާއިއެކުގައެވެ. ކްއީންސް ދެވަނަ ކުއާޓާ ނިންމާލީ 41-9 ޕޮއިންޓްގެ ލީޑަކާއެކުގައެވެ. އަދި ތިންވަނަ ކުއާޓާ ކްއީންސްއިން ނިންމާލީ 52-19 ޕޮއިންޓުންނެވެ.\nމި މެޗުގައި ކްއީންސް އިން އެންމެ މޮޅު ކުޅުމެއް ދެއްކީ މެޗުގައި 19 ޕޮއިންޓް ހޯދި އިސްރާއު އަބްދުލް ޝުކޫރު (އިއްކޮ) އާއި 18 ޕޮއިންޓް އެޓީމަށް ހޯދި ހައުމާ އުބައިދުﷲ އެވެ.\nމި މުބާރާތުގެ އަންހެން ބައިގެ އެންމެ މޮޅު ކުޅުންތެރިޔަކަށް ހޮވިފައިވަނީ އެލީޓް ޓީމުގެ ކުޅުންތެރިޔާ އައިމިނަތު ޝިއުރާ އަބްދުލް ބާރީ އެވެ. އަދި އެންމެ އުންމީދީ ކުޅުންތެރިޔަކީ ކްއީންސްގެ ފާތިމަތު ޝައިލާން އަފްޒަލް އެވެ.\nފިރިހެން ބައިގެ ތަށި އުފުލާލި ކިންގްސް-- ފޮޓޯ: މިހާރު\nގައުމީ ބާސްކެޓްބޯޅަ މުބާރާތުގެ ތަށި ކިންގްސް ބާސްކެޓްބޯލް ކްލަބުން ދިފާއުކުރީ ފައިނަލުގައި ޓީރެކްސް ބަލިކޮށްގެންނެވެ. ޓީރެކްސްގެ މައްޗަށް ކިންގްސް ކުރިހޯދީ 82-75 ޕޮއިންޓުންނެވެ.\nމި މެޗުގެ ފަހު ކުއާޓަރުގައި ކިންގްސް އެޓީމު ކޮޅަށް ނަތީޖާ އަނބުރާލިއިރު، މެޗުގައި މޮޅު ކުޅުމެއް ދެއްކި ކިންގްސްގެ ބިދޭސީ ކުޅުންތެރިޔާ އާރޮން ޖޯންސް ޑެކޯރޭ ވަނީ އެ ޓީމަށް 34 ޕޮއިންޓު އެއްކޮށްދީފައެވެ. މި މެޗުގައި ޓީރެކްސްއިން އެންމެ ރަނގަޅު ކުޅުމެއް ދެއްކީ އެޓީމަށް 17 ޕޮއިންޓު އެއްކޮށްދިން ހުސެއިން ހަލީމެވެ.


ކުރުވާހަކަ: ތައުބާ – Dhen.mv\nApril 11, 2020 - 1:06 am\nޑޮކްޓަރު ،ރިޕޯޓް ވަރަށް ރަނގަޅަށް ބަލާލުމަށްފަހު ފައިލު މޭޒުމަތީގައި ބާއްވާލިއެވެ. އަދި ވަރަށް ފުންނަޒަރަކުން އަހަރެންނާއި ދިމާލަށް ބަލާލިއެވެ. ޑޮކްޓަރު ބުނާ އެއްޗެއް އަޑުއަހަން އަހަރެން ކެތްމަދުވެފައި އިނީމެވެ. ޑޮކްޓަރު ބަލާލި ގޮތުން ކަމެއް ގޯސްވިކަމުގެ އިހްސާސް ކުރެވެންފެށިއެވެ. ދެއަތް ދެއަތަށް އުނގުޅާލުމުން ޑޮކްޓަރު ބުނި ޖުމްލައިން އަހަރެން އެއްކޮށް ހުއްޓުނެވެ. އެއްވެސް ހިފެހެއްޓުމެއް ނެތި ރޮވެން ފެށިއެވެ. ފައިލް ނަގާ ގަނޑުތައް އުކަންފެށީމެވެ. އަހަރެންނަށް ވީގޮތްފެނިފައި ޑޮކްޓަރު އަހަރެން ހަމައަކަށް އަޅުވަން މަސައްކަތްފެށިއެވެ. ނަމަވެސް ފައިލު މޭގައި ލައްކޮށްލައިގެން އަހަރެން ބޭރަށް ނިކުތީމެވެ. ވަށައިގެންވާ އެއްވެސް އަޑެއް އަދި ކަމެއް އަހަންނަކަށް ނީވެއެވެ. ސިކުނޑީގައި ގުގުމާލާފައިވަނީ ޑޮކްޓަރު ބުނި އެ ޖުމްލައެވެ.\nދާނެ ވަކި މަންޒިލެއްނެތި ހިނގަމުން ދިޔައީމެވެ. މިއީ ވާން އަހަރެން ބޭނުންވި ގޮތެއް ނޫނެވެ. މީގެ ކުޑަ އިރުކޮޅެއްކުރިން އަހަރެންގެ ދިރިއުޅުން ކިހާ އުފާވެރިހެއްޔެވެ. ނަމަވެސް އެންމެ ސިކުންތަކުން މުޅި ދިރިއުޅުން އެފުށް މިފުށަށްޖަހާލީއެވެ. ހިނގަމުން ދިޔަވަރަކަށް އަހަރެންގެ ކުރިމަތީގައި މާޒީގެ ސޮފުހާތައް އުކެމުން ދިޔައެވެ.\nއެއީ މީގެ ފަސްއަހަރު ކުރިއެވެ. އަހަރެން މާލެ ފޭބީ ކިޔަވާށެވެ. މޮޅު މީހަކަށްވެ މައިންބަފައިންގެ ހުވަފެންތައް ހަގީގަތްތަކަށް ހެދުމަށެވެ. މާލޭގައި ގާތްތިމާގެމީހުން ތިބިއިރުވެސް އަހަރެންގެ މައިންބަފައިން އަހަރެން ބެހެއްޓީ ކުދިން ބައިތިއްބާ ގެއެއްގައެވެ. އެއީ އެއިން މީހެއްކައިރީގައި ހުރެއްޖެނަމަ ދެތިން ދުވަސްވާއިރަށް ގުޅުން ކެނޑި އެމީހުންނަށް ގުލާނު ކޮށްދޭންޖެހި އަހަރެންގެ ކިޔެވުމަށް ބުރޫ އަރާފާނެތީއެވެ. އަހަރެން ނިދާ ކޮޓަރީގައި އިތުރު ތިން އަންހެން ކުދިން ތިބެއެވެ. އަހަރެންގެ ސާދާކަން ފެނިފައި އެމީހުން ހައިރާންވާއިރު އެމީހުންގެ ތަހުޒީބުކަން ފެނިފައި އަހަރެންވެސް އާޝޯހް ވެއެވެ.\nމާލެ ދެވުނުތާ ހަފުތާއެއްގެ ތެރޭގައި އަހަރެން ނާސިން ކިޔަވަން ފެށީމެވެ. ކޮލެޖަށް ދާންފެށުމާއެކު ކިޔެވުމަށް އޮތް ޝައުގުވެރިކަން އިތުރުވެ ވަރަށް ރަނގަޅަށް މަސައްކަތްކޮށް ކާމިޔާބު ހޯދަން އަޒުމު ކަނޑައެޅީމެވެ. އިނގިރޭސިބަހަށް ނުފަރިތަކަމުން ކިޔައިވައިދޭ އެއްޗެހި ފުރަތަމަ ދުވަސްކޮޅު އެހާ ރަނގަޅަކަށް ދޭހައެއް ނުވިއެވެ. މިކަންވީ އަހަރެން ވަރަށް ފިކުރު ބޮޑުވެ ހާސްކުރުވި ކަމަކަށެވެ. އެހެންކަމުން ވަގުތުން މަންމައަށް ގުޅީމެވެ. އަދި އިނގިރޭސި ދަސްކުރަން ޓިއުޝަން ނަގަން ބޭނުންވާ ވާހަކަ ބުނީމެވެ. ދެބަހެއްނެތި މަންމަ އެކަން ހަމަ ޖައްސާދިނެވެ. ކޮލެޖްގެ ކުލާސްތައް އޮންނަނީ ރޭގަނޑު ކަމަށްވުމުން އަހަރެން އިނގިރޭސި ޓިއުޝަނަށް ދަނީ ހަވީރުއެވެ.\nމިގޮތުގައި މަހެއް ފާއިތުވެގެން ދިޔައިރު ކޮލެޖުން އަހަރެންނަށް ވަރަށް ގިނަ ރަހުމަތްތެރިން ލިބުނެވެ. އެމީހުންނާއެކު މަޑުމަޑުން ގުޅުން ބަދަހިވާން ފެށިއެވެ. އަދި އެމީހުންގެ އާދަކާދަތައް އަހަންނަަަށް ކަމުދާންފެށިއެވެ. އަދި އެގޮތްގޮތަށް އުޅެން އަހަރެންވެސް ބޭނުންވިއެވެ. ނަމަވެސް އޭރު އަހަންނަކީ މައިންބަފައިންގެ ބަސްއަހާ ކިޔަމަންތެރި ކުއްޖެއްކަމުން އެމީހުން ދެރަވެދާނެތީ އެހިޔާލު ދޫކޮށްލީމެވެ.\nއެހެންނަމަވެސް އާމިރުއާއި ބައްދަލުވުން ވެގެން ދިޔައީ މައިންބަފައިންނާ ދުރުވެ ހުރިހާ ކަމެއް ބަދަލުވެގެން ދިޔަ ކަމަކަށެވެ.\nއާމިރު އާއި ދިމާވީ ކޮލެޖުންނެވެ. އޭނަ އާއި ދިމާވީ އަހަރެންގެ ގުރޫޕާއެކު ކެންޓީނަށް ދިޔަ ދުވަހަކުއެވެ. ފުރަތަމަ ނަޒަރުން އަހަރެންނަށް އާމިރު ކަމުދިޔައެވެ. އެދުވަހު އާމިރުވެސް ކަޅިޖަހާ ނުލާ އަހަންނާއި ދިމާލަށް ބަލަމުން ދިޔައެވެ. ނަމަވެސް ގަތް ލަދަކުން އާމިރުގެ ވާހަކަ އެއްވެސް މީހެއްކައިރީގައި އަހާލަކަށް ނުކެރުނެވެ. އަދި އާމިރުގެ ފެނިލުން ވެގެންދިޔައީ އެންމެ ފަހަރެއްގެ ފެނިލުމަކަށެވެ.\nއޭގެ އެތައް ދުވަހެއް ފަހުން ދެން އޭނާގެ ހަބަރެއްވީ ސިޓީއަކުންނެވެ. އެސިޓީ ލިބުނީ އެސައިމެންޓެއް ނިންމަންވެގެން ލައިބްރަރީގައި އިންދައެވެ. އެސިޓީ ކިޔާލުމުން ހީވީ މުޅި ހަށިގަނޑުގައި ކަރަންޓް ދައުރު ކޮށްލިހެންނެވެ. އެހެން ނުވާންވީ ސަބަބެއް ނެތެވެ. ހިތުގައި ރަސްކަންކުރަން ފެށި މީހާ އިސްވެ ލޯބީ ހުށައެޅީއެވެ. އެލޯބި ގަބޫލުކުރަން އަހަރެން އެންމެ ސިކުންތެއްވެސް ލަސްނުކުރަމެވެ. ސިޓީގައި ބަޔާންކޮށްފައިވާ ތަނަށް ވަގުތުން ދިޔައީމެވެ. އެދުވަހު އެސައިމެންޓް ނިންމުމަށްވުރެ މުހިއްމުވީ އާމިރު އާއި ބައްދަލުކުރުމެވެ.\nއަހަންނަށް އެތަނަށް ދެވުނުއިރު އާމިރު އިންތިޒާރުގައި ހުއްޓެވެ. އަހަރެން ފެނުމާއެކު އައިސް ބައްދާލަން މަސައްކަތް ކުރިއެވެ. ނަމަވެސް އަހަރެން އެކަމަށް އިންކާރު ކުރީމެވެ. އެއީ އަހަރެން އެއްގޮތްތަކަށްވެސް ބޭނުންވިކަމެއް ނޫނެވެ. އާމިރު އެކަމާއި ދެކޮޅެއް ނުހަދައެވެ.\n"ސިޓީ ލިބުންތަ؟" އާމިރު އަހަރެންގެ މޫނަށް ބަލާލުމަށްފަހު އަހާލިއެވެ. އަހަރެން ލަދުން ބޯޖަހާލީމެވެ. ވާހަކަ ދައްކާލުމަށް އެތަނުގައި ހުރި ބުރެއްގެ މަތީގައި ދެމީހުން އިށީންނީމުއެވެ. އަދި ދެމީހުންގެ ފުރަތަމަ ބައްދަލުވުން ފެށުނެވެ. ދެ ގަޑިއިރުގެ އެބައްދަލުވުމުގައި ހުރިހާ ވާހަކައެއް ދެއްކީ އާމިރުއެވެ. ބުދެއްހެން ބޯހޫރުވާލާ އަހަރެން އިނީއެވެ.\nއެދުވަހަށްފަހު ދެމީހުންގެ ލޯބީގެ ގުޅުން ކުރިއަށް ދިޔައެވެ. އާމިރުވީ ،ހުރިހާ ގޮތަކުން ވެސް އަހަންނަށް ކަމުދާ ޒުވާނަކަށެވެ. އަހަރެންބޭނުންވާ ކޮންމެ ކަމެއް ކޮށްދެއެވެ. އަހަރެން ކޮލެޖަށް ގެންދިޔުމާއި ގެނައުންވެސް އާމިރުގެ ވަޒީފާއަކަށް ވިއެވެ. އެކަމަށް އާމިރު ކުޑަކޮށްވެސް ފަރުވާކުޑައެއް ނުކުރެއެވެ. މަޑުމަޑުން އަހަރެންލާ އަންނައުނު ވެސް އާމިރު ރުހޭ ގޮތްގޮތަށް ބަދަލު ކުރަމުން ގެންދިޔައީމެވެ. ދިގުކޮށް ގަޔަށް ދޫކޮށް ލަމުން ދިޔަ ހެދުންތައް ގަޔަށް ބާރު ކުރު ހެދުމަށް ބަދަލުކުރީމެވެ. ސާދާކޮށް އަޅަމުން ދިޔަ ކަޅު ބުރުގާ މޮޑަން ޝޯލަށް ބަދަލުކުރީމެވެ. އަހަރެން ގެންގުޅޭ ފައިވާން އުސްވެ މޫނުގައިވާ ގުދުރަތީ ރީތިކަން މޭކަޕަށް ބަދަލު ކުރީމެވެ. އަހަރެންނަށް މިބަދަލު އައުމާއެކު އަހަރެން ފަހަތުން ދުވާ ފިރިހެނުން ގިނަވިއެވެ. އަހަރެން އެކަމާއި ފަޚުރުވެރި ވާންފެށީމެވެ.\nގިނަވަގުތު ޝޯޝަލް މީޑިއާގައި ހޭދަވެ ކިޔަވަން ފޫހިވާންފެށިއެވެ. ދުވާލަކު ތިންފަހަރު މައިންބަފައިންނަށް ގުޅާ ގުޅުން މަދުވާން ފެށިއެވެ. މިކަމާއި މަންމަ ވަރަށް ޝަކުވާކުރިއެވެ. ކިޔެވުމުގައި ބިޒީކަމަށް ބުނެ މަންމަގެ ޝަކުވާކުރުންތައް ހުއްޓުވީމެވެ. ދެވަނަ ސެމިސްޓާގެ ނަތީޖާ ލިބުނުއިރު ފާސްނުވާ ދެމާއްދާ އޮތެވެ. އެދެމާއްދާ ރިޕީޓުކުރަން ޖެހުނެވެ. މިކަމާއި ވަރަށް ދެރަވެ އާމިރު ކައިރީގައި ރުއީމެވެ. އެމާއްދާތައް އަލުން ހަދާ ކިޔަވަން މަސައްކަތްކުރަން ހިތްވަރު ދިނުމުގެ ބަދަލުގައި އާމިރު ދިނީ އެހެން ހިޔާލެކެވެ.\n"ލޯބި ތިހާވަރުން ކިޔަވާނެ ކަމެއް ނެތް. ދުވަސްކޮޅަކު މަޖާކޮށްލުމަށްފަހު ދެން ތިކަންކުރާނީ. ދެމީހުން އުފާވެރި ދުވަސްކޮޅެއް ހޭދަކުރަމާ ހިނގާ!" އާމިރުގެ މިހިޔާލަށް އަހަރެން ތާއިދު ކުރީމެވެ. އަދި ކިޔެވުން ވަގުތީ ގޮތުން ހުއްޓާލީމެވެ. އެއާއެކު އަހަރެންގެ ހުރިހާ ވަގުތެއް އާމިރަށް ހުސްކުރެވުނެވެ.\nއަހަރެން ހިތްހަމަ ޖައްސާ ދިނުމަށްޓަކައި އޭނަގެ ރައްޓެއްސެއްގެ ޕާޓީއަށް އަހަރެން ގެންދިޔައެވެ. އެތަނުގައި ދެޖިންސުގެ މީހުން މަސްހުނިވެ ނަށާ އަދި މަޖާ ނަގަމުން ދިޔައެވެ. އަހަރެންނަށް އެކަންވީ އާކަމަކަށެވެ. އެތަނުގައި ހުންނަން އުނދަގޫވިއެވެ. ނަމަވެސް އާމިރު ގެ އެދުމުގެ މަތިން މަޑުކުރީމެވެ. އެތަނުގައި ވަރަށް އެކަހެރިކޮށް އަހަރެން ހުއްޓާ އާމިރު އަހަރެންނަށް ދިނީ އާފަލު ޖޫސްތައްޓެކެވެ. އާމިރަށް ކުރާ އިތުބާރެއްގެ ސަބަބުން އަހަރެން ބޯލީމެވެ. އެއާއެކު މީހާއަށް އާދަޔާ ހިލާފު ބާރެއް އައި ކަހަލައެވެ. ދެފަރާތްތައް ހޫރެމުން އަހަރެންވެސް ނެށުމުގައި ބައިވެރިވެ އެމީހުންގެ އެ ކުޅިގަނޑުގައި ބައިވެރިވީމެވެ.\nއަހަރެންނަށް ހޭވެރިކަންވީ ގަޔަށްހޫނުވާން ފެށުމުންނެވެ. ދެލޯ އުގުޅަމުން ލޯހުޅުވާލީމެވެ. ގައިގައި އެއްވެސް ފޭރާމެއް ނެތެވެ. އަހަރެން ކައިރީގައި ވަރަށް ހަމަ ޖެހިލައިގެން އާމިރު އޮތެވެ. އަޑުން އަޑުން ނަގާ ބާރަށް ރޯންފެށީމެވެ. އެއަޑަށް އާމިރު ފުންމައިގެން ތެދުވިއެވެ. އަދި ވީކީއްތޯ ސުވާލުކުރިއެވެ. "އާމިރު ކީއްވެ ތިހެން ތި ކަންތައްކުރީ؟ އަހަރެން ބުނީމެއްނު މެރީ ނުކޮށް ދެމީހުން ކައިރި ނުވާން!" އަމީރު އަހަރެން ގައިގައި ބައްދާލަމުން ވާހަކަ ދެއްކިއެވެ. "އެކަމާތަ ތި ރޮނީ. އަހަރެން ހީކުރީ އަނެއްކާ ބޮޑު ކަމެއްވީ ކަމަށް. ތިވަރުގެ ކަމަކާއި ރޯކަށްނުވާނެ. މީ އެވަރު ކަމެއްތަ؟ ރައްޓެހިވެގެން އުޅޭ އެންމެވެސް މިކަން ކުރާނެ. މިއީކުރީ ޒަމާނެއްނޫން. ތިހާ އޯލްޑް ފެޝަން ނުވެބަ. އެހެންނޫނަސް އަހަރެން ސަމާ ދޫކޮށް ނުލާން. އައިލަވްޔޫ! ޕްރޮމިސް ދެން އެހެންނުވާނެ" އެދުވަހު އާމިރުގެ އެވާހަކަތައް ހިތާއި ދެކޮޅަށް އަހަރެން ގަބޫލުކުރީމެވެ. ނަމަވެސް ކަންތައް ވެގެން ދިޔައީ އެއާއި މުޅި ހިލާފަށެވެ.\nއެންމެ ފަހަރަކު ހެދުނު ގޯސް އާއްމު ކަމަކަށް ވެގެން ދިޔައެވެ. އާމިރުގެ އުފަލަށްޓަކައި އަދި އޭނަ އަހަރެން ދޫކޮށްލަފާނެތީ އެކަންކަމަށް އަހަރެން އެއްބަސްވީމެވެ. އެންމެ ފަހުން އަހަރެން އެކަމުގެ އަވާގައި ޖެހިގެން ދިޔައެވެ. އެކަން އެއީ އަހަރެންވެސް ކުރާހިތްވާ ކަމަކަށްވިއެވެ. އެކަމުން އިތުރަށް އުފާ ހޯދަން އާމިރު އަހަރެން ގޮވައިގެން ބެންކޮކަށް ދިޔައެވެ. ފުރަތަމަ ފަހަރަށް އެހެން އިތުރު އަންހެން ކުއްޖަކު އެކަމުގައި ބައިވެރި ކުރުވަން ޖެހިލުންވިއެވެ. ނަމަވެސް އާމިރުގެ ބަހަށް އެކަން ކުރީމެވެ. އެކަންވީ މިހާރުގެ ބަހުން ބުނާނަމަ ވަރަށް ސެޓިސްފައި ކަމަކަށެވެ. ދެދުވަސް ކޮށްފައި އާމިރު ދާން ބޭނުންވިއެވެ. އެހެންނަމަވެސް އަހަރެން ބޭނުންވީ އަދި އިތުރު އެއްދުވަސް މަޑުކުރާށެވެ.\nތިންދުވަސް ކޮށްފައި މާލެ ދިޔައިރު ބުޅާވަނީ ގޯނިން ބޭރުވެފައެވެ. އަހަރެންގެ ފޯނަށް ނުގުޅޭތީ އެކަމާއި ކަންތައް ބޮޑުވެގެން ބައްޕަ އަހަރެންނަށް ވީކީއްތޯ ބަލަން މާލެ އައީއެވެ. އަހަރެން ކޯހުން ކެނޑުނުކަމާއި އަދި ކުއްޔަށް ހުންނަ ގެއިން ނިކުމެ އާމިރު އާއި އެކު އޭނާގެ ކޮޓަރީގައި އުޅޭކަން އެނގުނީއެވެ. ވީދެރައިންނާއި އައި ރުޅިން ބައްޕަ ވަރަށް އެއްޗިހި ކިޔެވެ. އަހަރެން އެއްވެސް އެއްޗެއް ނުބުނެ އިސްޖަހާލައިގެން ހުރީމެވެ. އަހަރެން އެކަމުން ސަލާމަތްކުރުމަށް ބައްޕަ މާލެއިން ފުރީ އަހަރެން ގޮވައިގެންނެވެ. އެކަމާއި ދެކޮޅު ހަދާކަށް އަހަންނަކަށް ނުކެރުނެވެ.\nރަށަށް އައުމާއެކު ކޮޓަރީގައި އަހަރެން ތަޅުލެވުނެވެ. ގެއިން ބޭރަށް ދިޔުމުގެ ހުއްދައެއް ވެސް ނެތެވެ. އަދި އަހަރެންގެ ފޯނުވެސް ބައްޕަ އަތުލިއެވެ. ގޭގައި އެހެން ބަންދުވެފައި ހުންނަން އަހަރެން ބޭނުމެއް ނުވިއެވެ. އިހުސާސްވެގެން ދިޔައީ ޖަލެއްގައި ބަންދުވީހެންނެވެ. އަހަރެންނަށް ލިބެމުން އައި އުފާތައް އެއްކޮށް ހުސްވީހެންނެވެ. އެހެން އެގޮތްތައް ހުންނާކަށް ބޭނުމެއް ނުވިއެވެ. އެ ޖަލުން ސަލާމަތްވާން މަސައްކަތްފެށީމެވެ.\nމެންދުރު ކެއުމުގެ ވަގުތު މަންމަ ކޮޓަރިއަށް ވަންނަށް ގާތްވުމާއެކު ބަނޑުގައި ހިފަހައްޓައިގެން އިނދެ އަހަރެން ވަރަށް ބާރަށް ރޯންފެށީމެވެ. ވަގުތުން އަހަރެން ހޮސްޕިޓަލަށް ގެންދެވުނެވެ. ޑޮކްޓަރު ބަލާ ޗެކުކުރުމަށްފަހު ބޭސް ލިޔެދީފައި ގެއަށް ފޮނުވާލިއެވެ. އަހަރެން ބަލިކަން އެނގުމުން ކޮޓަރިން ބޭރަށް ނެރުނެވެ. މަންމަގެ ބެލުމުގެދަށުގައި ގޭގައި އުޅެވޭގޮތްވިއެވެ. އެހެންކަމުން ރަނގަޅު ފުރުސަތެއް ހޯދާފައި މަންމަގެ ފޯނުން އާމިރަށް ގުޅީމެވެ. އަދި މާލެ ގެންގޮސް ދިނުމަށް އެދި އާދޭސްކުރީމެވެ. އާމިރު އެކަމަށް އެއްބަސްވެ އެކަން ކުރަންވީ ގޮތް އަހަރެންނަށް ކިޔައި ދެމުން ފޯނު ބޭއްވިއެވެ.\nއޭގެ ދެ ދުވަސްފަހެވެ.މަންމަ އާއި ބައްޕަ ނިދުމާއެކު މުޅިގެއަށް ވެރިވީ ހަމަ ހިމޭންކަމެވެ. މަޑު ފިޔަވަޅުތަކެއް އަޅަމުން އަހަރެން ނިކުތީމެވެ. އަތުގައި އޮތް ދަބަސް ކޮނޑަށް ހެޔޮވަރު ކޮށްލަމުން ވަރަށް މަޑުމަޑުން ބޭރު ދޮރުހުޅުވާ ބޭރަށް ނިކުތީމެވެ. މަގަށް ވެރިވެފައިވާ އަނދިރިކަމުންނާއި ހަމަހިމޭންކަމުން ހިތަށް ވެރިވީ ބިރުވެރިކަމެވެ. އެހެންނަމަވެސް އަވަސް ފިޔަވަޅުތަކެއް އަޅަމުން ނިކުތީ ބަނދަރު މައްޗަށެވެ. ފަޅު ދޯނިތައް ފިޔަވައި އެއްވެސް އެއްޗެއް ނެތެވެ. އަހަރެން ބަނދަރުމަތީ މަޑުކޮށްލިތާ މާގިނައިރެއް ނުވެ އާމިރު ލޯންޗުގައި އައިސް މަޑުކޮށްލިއެވެ. އެންމެ ސިކުންތެއްވެސް ލަސްނުކޮށް އަހަރެން ލޯންޗުގެ ތެރެއަށް ދެމިގަތީމެވެ.\nދިގު ދަތުރަކަށްފަހު އަހަރެންނަށް މާލެ އާދެވުނެވެ. މާލެ ފޭބުމުން ޖަލަކުން މިނިވަންވީ ކަމުގެ އިހުސާސް ކުރެވުނެވެ. އާމިރު އަހަރެން ގޮވައިގެން ދިޔައީ އޭނާގެ ކޮޓަރިއަށެވެ. އަދި ދެމީހުން އެކަކު އަނެކަކު ގައިގައި އޮޅުލައިގަތް ގޮތުން ހީވީ އަހަރު ތަކެއްފަހުން ބައްދަލު ވިހެންނެވެ. އަނެއްކޮޅުން އަހަރެން ފިލައިގެން ދިޔުމުގެ ސަބަބުން އަހަރެންގެ މައިންބަފައިން ކަރުނަ އަޅާ ރޮމުން ދިޔައެވެ. އެފަދަ އަނިޔާއެއް އެމީހުންނަށް އަހަރެން ދޭނެ ކަމަކަށް އެމީހުން އެއްވެސް ވަރަކަށް އުއްމީދެއް ނުކުރެއެވެ. ނަމަވެސް އެދުވަހު އަހަރެންނަށް އެއިން އެއްވެސް ކަމެއް މުހިއްމެއް ނުވިއެވެ. މުހިއްމުވީ އާމިރު އެވެ. އަދި އަހަރެންނަށް ލިބެމުން ދިޔަ އުފާތަކެވެ.\nމާލެ އައިތާ ދެދުވަސް ފަހުން ބައްޕަ އަނެއްކާވެސް އަހަރެންބަލާ އައެވެ. އާމިރު އުޅޭ ތަން ހޯދައިގެން ސީދާ އެތަނަށެވެ. ނަމަވެސް އަހަރެން ބައްޕަ މޫނުމަތީގައި މިފަހަރު ނޫނެކޭ ބުނީމެވެ. ބާލިޣުވެފައި ހުރުމުގެ ސަބަބުން ބައްޕައަށް އަހަރެން ގަދަކަމުން ގެންދިޔުމުގެ ބާރެއް ނެތެވެ. އެހެންކަމުން އިސްޖަހާލައިގެން ބައްޕަ ނިކުމެގެން ދިޔައީއެވެ. އެދުވަސް ސިފަވުމުން ލޮލުން ފައިބަމުން ދިޔަ ކަރުނަތައް އިތުރުވެގެން ދިޔައެވެ.\nއެއަށްފަހު އަހަރެންގެ ހަޔާތަށް އަނެއްކާވެސް އައީ ބަހާރު މޫސުމެވެ. އެއްވެސް ފިކުރެއް ވިސްނާލުމެއް ނެތި އުޅެމުން ދިޔައީމެވެ. ނަމަވެސް މާގިނަ ދުވަހެއް ނުވެ ފައިސާ ހުސްވެ ދެމީހުންގެ ދޭތެރޭގައި މައްސަލަ ދިމާވާން ފެށިއެވެ. އެހެންކަމުން އަހަރެން ވަޒީފާއަށްދާން ފެށީމެވެ. އެހާ ގިނަވަގުތު އަދި އެހާ ބުރަކޮށް މަސައްކަތްކުރަން އަހަރެން ބޭނުމެއް ނުވިއެވެ. ބޭނުންވީ އަވަހަށް ގިނަ ފައިސާ ހޯދޭނެ ގޮތެކެވެ. އެހެންކަމުން އާމިރުގެ ވެސް ރުހުމާއެކު މީހުން ހިތްހަމަ ޖައްސައިދޭ ބާޒާރަށް ނިކުތީމެވެ. އެމީހުން ބޭނުންވާ ގޮތްތައް ހުރިހާ ކަމެއް ކޮށްދެމުން ދިޔައީމެވެ. އެއާއެކު އަހަރެން ރުފިޔާއިން ފެންވަރަން ފެށީމެވެ. އަދި ވަކިން ފުލެޓެއް ކުއްޔަށް ނަގާ ވަކި ދިރިއުޅުމެއް އުޅެން ފެށީމެވެ. އެހިސާބުން އާމިރުގެ މުހިއްމުކަން ގެއްލި އެނާ އާއި ވަކިވީމެވެ. އެއަށްފަހު ހަޔާތަށް އައި ލޯބިވެރިންގެ އަދަދު އިނގިލިން ގުނާ ހުސްނުވާހާ ގިނައެވެ. ކުރަމުން މިދާ ނުބައިކަންތަކުގެ ޖަޒާ ލިބޭނެކަމުގެ ކުޑަވެސް ވިސްނުމެއް ނެތި ދުވަސްތައް ފާއިތުކުރަމުން ދިޔައީމެވެ.\nމީގެ އަހަރެއް ކުރިން ހުންއައިސް އަހަރެން ބަލިވާންފެށިއެވެ. ޕެނަޑޯލް ގުޅައަކުން އެކަން ރަނގަޅުވާނެ ކަމަށް ޑޮކްޓަރަށް ނުދައްކާ ހުރީމެވެ. އެންމެ ފަހުން ކެތްނުވެގެން ޑޮކްޓަރަށް ދެއްކީމެވެ. އަދި އަހަރެންނަށް ވަމުންދާ ގޮތް ކިޔައިދިނުމުން ލޭގެ ޓެސްޓް ތަކެއް ހަދަންދިނީމެވެ. މިކަމުން ސަލާމަތްވުމަށް އަހަރެން އެޓެސްޓް ތައް ހެދީމެވެ. އެގޭ ނަތީޖާ ލިބުމާއެކު އަހަރެންގެ އުފާވެރި ދުނިޔެ މިވަނީ އެފުން މުފުށަށް ޖެހިފައެވެ. "ސަމާ އެއިޑްސް އަށް ޕޮޒިޓިވް!" ޑޮކްޓަރުގެ މި ޖުމްލަ ސިކުނޑީގައި ގުގުމަމުން ދިޔައެވެ. އަހަރެންގެ ހިނގުން މަޑުވީ ފަހަތުން ވަރަށް ބާރަށް ބަރުގަނޑު އަޅާ އަޑަށެވެ. އޭރު ލޮލުން ފައިބަމުންދާ ކަރުނަތައް ކޯތާފަތް އެއްކޮށް ތެތްމާލައިފިއެވެ. އަހަރެން އެއްފަރާތްތައް ވެސް ޖެހެން ނޭނގި ކާރާއި ދިމާލަށް ބަލަން ހުރީމެވެ. އަނެއްކާވެސް ކާރުގެ ބަރުގަނޑު އަޑާއެކު އަހަރެން އެއްފަރާތަށް ޖެހިލީމެވެ. އަދި މަގުގެ އެއްފަރާތުގައި އިނދެގެން އަނެއްކާވެސް ރޯންފެށީމެވެ.\nއަހަރެން ގެއަށްވަތްއިރު މުޅިމީހާ ވަނީ ހިތާމައާއި ބިރުވެރިކަމެއްގައި ގެނބިފައެވެ. ފައިލު ސޯފާ މައްޗައް އެއްލާލުމަށްފަހު ފާހާނާއަށް ވަނީމެވެ. އަދި މާގަނޑު ދޫކޮށްލަމުން އަނެއްކާވެސް ރޯންފެށީމެވެ. ކިތައްމެ ރޯން ބޭނުން ނުވިޔަސް އެކަން ހުއްޓުވޭނެ އިޚްތިޔާރެއް ނެތެވެ. އަހަރެން ފެންވަރައިގެން ނިކުމެ ފަސްއަހަރު ފަހުން ފުރަތަމަ ފަހަރަށް ނަމާދަށް ކޮޅަށް ހުއްޓުނީމެވެ. ކޮށްފައިވާ ފާފަތަކަށް ތައުބާވެ މާތްﷲގެ ހަޒުރަތުން ފާފަ ފުއްސަވާ ދެއްވުމަށް އެދި ދެންނެވީމެވެ.\nނަމާދުކޮށް ނިންމާލުމަށްފަހު އަހަރެން މަންމައަށް ގުޅާލީމެވެ. މަންމަގެ އަޑު ކަންފަތުގައި ޖެހުމާއެކު އަހަރެން އަޑުން އަޑުނަގާ ރޯންފެށީމެވެ. ފަސްއަހަރުވިޔަސް އަހަރެންގެ އަޑެއް މަންމަ ހަނދާނެއް ނުނެތެއެވެ. "މަންމާ! އަހަރެންނަށް މާފުކުރޭ. އަހަރެންނަށް ކަންތައް ކުރެވުނު ގޮތުގެ ސަޒާ އަހަރެންނަށް މިވަނީ ލިބިފަ. އަހަރެން ބޭނުން މަންމައާއި ބައްޕަ ދެކިލަން... ފަހަރެއްގައި ދެން.... މިހިސާބަށް ބުނެފައި އަހަރެން ފޯނު ކަނޑާލީމެވެ. އިތުރަށް ވާހަކަ ދައްކާނެ ހިތްވަރެއް ނުލިބުނެވެ.\nއޭގެ އަނެއް ދުވަހު އަހަރެން ރަށަށް ދިޔައީމެވެ. މަންމަ އާއި ބައްޕަވަނީ އިތުރަށް މުސްކުޅިވެފައެވެ. މަންމަ ފެނުމާއެކު މަންމަ ގައިގައި ބައްދާލުމަށްފަހު ރޯންފެށުނެވެ. ބައްޕަ އަނގައިން ނުބުނެއެވެ. އެކަމާއި އަހަރެން ޝަކުވާއެއް ނުކުރާނަމެވެ. އަހަރެންނަށް ކަންތައް ކުރެވިފައިވަނީ މާފު ހައްގު ގޮތަކަށް ނޫންކަން ގަބޫލު ކުރަމެވެ. ނަމަވެސް އަހަރެން އުމުރުގައި ބާކީ މިއޮތް ދުވަސްތައް ހޭދަކުރާނީ އެމީހުންގެ ގާތުގައި އެމީހުންގެ ހިދުމަތުގައެވެ. އަހަރެންނަށް ވިސްނުނުއިރު ވަގުތު މިވަނީ ފާއިތުވެފައެވެ. އަހަރެންގެ ނަސޭހަތަކީ އަހަރެން ފަދައިން އުޅެންމުންދާ ހުރިހާ ކުދިންވެސް ވިސްނާލާ އެއުޅުން އިސްލާހިކޮށް މާތްﷲގެ މަގަށް ރުޖޫއަ ވުމެވެ. މިނިވަންކަމަކީ އަދި އުފަލަކީ އަމިއްލަ އިއްފަތްތެރިކަން ވިއްކާލުމެއް ނޫނެވެ. އަދި ފައިސާއެއްވެސް ނޫނެވެ.\nކޮވިޑް-19: ވެކްސިން އާ ބެހޭ އާންމު ސުވާލުތަކާއި ޖަވާބު


Party thakah bahaa faisaa: Mi haradhaa kulhen kereynetha? | Mihaaru\nރިޕޯޓް / ސިޔާސީ ޕާޓީ\nޕާޓީތަކަށް ބަހާ ފައިސާ: މި ހަރަދާ ކުޅެން ކެރޭނެތަ؟\nޕާޓީތަކަށް ފައިސާ ދޭ އުސޫލާ މެދު ބޮޑެތި ކަންބޮޑުވުން އެބަހުރި. އެ ފައިސާ އެކީ ކަނޑާލަން ރައްޔިތުންގެ މަޖިލީހަށް ވަނީ ހުށަހަޅާފައި\nއިންތިހާބެއް ތެރެއިން ރަށެއްގައި ޕީޕީއެމް އާއި އެމްޑީޕީގެ ބެނާތައް ދަމާފައި -- ފައިލް ފޮޓޯ: މިހާރު\n20 ޖޫން 2022 - 08:45\nސިޔާސީ ޕާޓީތަކަށް ކޮންމެ އަހަރެއްގެ ބަޖެޓުން ހޭދަ ކުރަނީ 0.1 ޕަސެންޓު ކަމަށް ބުންޏަސް އެއީ ކުޑަ އަދަދެއް ނޫނެވެ؛\nސިޔާސީ ހަރަކާތް ހިންގާ ޕާޓީތައް ބާރުވެރި ކުރުވުމުގެ ގޮތުން 2006 ވަނަ އަހަރުން ފެށިގެން މިއަދާ ހަމައަށް އައިއިރު 300 މިލިއަނާ ގާތް ކުރާ އަދަދަކަށް ޕާޓީތަކަށް ވަނީ ފައިސާ ބަހައިފަ އެވެ. މިދިޔަ ފަސް އަހަރުގެ ހިސާބުތަކަށް އެކަނި ބެލިޔަސް 147 މިލިއަން ރުފިޔާ ޕާޓީތަކަށް ހަރަދު ކޮށްފި އެވެ. ކޮންމެ އަހަރަކު ޕާޓީތަކަށް 25 މިލިއަނަށް ވުރެ ގިނަ ރުފިޔާ ދައުލަތުގެ ބަޖެޓުން ހަރަދު ކުރަން ޖެހެ އެވެ.\nފަސް ލައްކަ މީހުން ދިރިއުޅޭ އާބާދީއަކުން ނަގާ ޓެކްސް ފައިސާ އިން ހަރަދު ކުރަން ޖެހޭ މި ހުރިހާ ފައިސާއެއް ގޮސް ވަންނަނީ 10،000 މެމްބަރުން ހަމަވާ އެންމެ ހަތަރު ޕާޓީއަކަށެވެ. އޭގެ ތެރެއިން ދެބައިކުޅަ އެއްބައި ޕާޓީތަކަކީ ފަސް އަހަރުން އެއް ފަހަރު ނޫނީ ސިޔާސީ މާ ބޮޑު ހަރަކާތެއް ހިންގާ ބައެއް ވެސް ނޫނެވެ.\nދުނިޔޭގެ އިގްތިސާދަށް މި އަންނަ ބޮޑު ލޮޅުންގަނޑާއެކު ދައުލަަތުގެ ބަޖެޓަށް ލުއި ކުރަން ޖެހިފައިވާ މި ދަނޑިވަޅުގައި މިއީ ކޮށްލަން ރަނގަޅު ސުވާލެކެވެ. ސިޔާސީ ޕާޓީތަކަށް މި ބަހާ ހުރިހާ ފައިސާއަކަށް ހަދަނީ ކިހިނެތް ހެއްޔެވެ؟ ޕާޓީތަކަށް ފައިސާ ދިނުން އެއީ މިވަގުތަށް ކޮންމެހެން ބޭނުންތެރި ކަމެއް ހެއްޔެވެ؟ މިލިއަނުން ފައިސާ ހަރަދު ކުރަނީ އެންމެ ރަނގަޅު އުސޫލަކުން ހެއްޔެވެ؟\nޕާޓީތަކަށް ފައިސާ ދޭ އަދަދުތައް\n"މި އަހަރުގެ ބަޖެޓުން ވެސް 32.8 މިލިއަން ރުފިޔާ ހަތަރު ޕާޓީއެއް މެދުގައި މި އޮތީ ބަހާލާފައި. ރާއްޖޭގެ އާބާދީއަކީ ފަސް ލައްކަ ކަމަށް ވާއިރު 60 ޕަސަންޓަކީ އެއްވެސް ޕާޓީއަކަށް ނިސްބަތް ނުވާ މީހުން. މުޅި ރައްޔިތުންގެ ބައިތުލްމާލުން ވަކި ބަޔަކަށް ފައިސާ ދޭނުމަކީ އެންމެ އިންސާފުވެރި ގޮތްތޯ؟" ރައްޔިތުންގެ މަޖިލީހުގެ ހޯރަފުށީ ދާއިރާގެ މެމްބަރު އަހުމަދު ސަލީމް ވެސް ސުވާލު އުފެއްދެވި އެވެ.\nފައިސާ ދޭ އުސޫލުގައި ބޮޑެތި މައްސަލަ!\nސިޔާސީ ޕާޓީތަކުގެ ގާނޫނު ބުނާ ގޮތުން ޕާޓީތަކަށް ފައިސާ ދޭން ޖެހެނީ އިލެކްޝަންސް ކޮމިޝަން (އީސީ) ގައި އޮންނަ އެ ޕާޓީއެއްގެ ދަފްތަރުގައި ތިބި މެމްބަރުންގެ އަދަދަށް ބަލައިފަ އެވެ. އީސީ އާއި ޕާޓީތަކުގެ ބައެއް މެމްބަރުން ދެކޭ ގޮތުގައި ދައުލަތުން ބޮޑު އިސްރާފެއްކޮށް ހައްގު ނޫން ޕާޓީތަކަށް ފައިސާ ދިނުމާއި ވަގު ފޯމްތައް ހުށަހެޅުން ފަދަ ގިނަ މައްސަލަތަކެއް ކުރިމަތިވާ އެންމެ ބޮޑު ސަބަބަކީ ގާނޫނު އެގޮތަށް އޮތުމެވެ.\nފުރަތަމަ ކަމަކަށް ސިޔާސީ ޕާޓީއަކުން ކުރަން ޖެހޭ ހަރަދުތައް ގިނަ ވުމާއި އެ ޕާޓީއެއްގެ ތާއީދު އޮންނަ މިންވަރު އެނގެނީ އެ ޕާޓީއެއްގައި ތިބޭ މެމްބަރުންގެ އަދަދަކުންނެއް ނޫން ކަން ވޭތުވެދިޔަ އަހަރުތަކުގެ ތަޖުރިބާ އަށް ބަލާފައި އެނގެ އެވެ.\nސައްހަ ނޫން ފޯމް ހުށަހަޅައިގެން ލިބުނު ޝަކުވާގެ އަދަދުތައް\nދަފްތަރުގައި 10،000 އަށް ވުރެ ގިނަ މެމްބަރުން ތިއްބަސް އިންތިހާބެއްގައި 5000 ވޯޓު ވެސް ނުލިބޭ ޕާޓީތަކަށް ވެސް މިހާރު ވެސް މިލިއަނުން ފައިސާ އެބަ ލިބެ އެވެ. އަދި ފަސް އަހަރު ނިމިގެން ދާއިރު ސިޔާސީ ހަރަކާތެއް ބާއްވައި ނުލައި އަދި ޕާޓީތަކަށް ދައުލަތުން ދޭ ފައިސާ އަށް ހަދާ ނަހަދާއެއް ވެސް ނޭނގޭ ޕާޓީތައް އެބަ ހުއްޓެވެ.\nއެންމެ ފަހުން ބޭއްވި ރާއްޖޭގެ އެންމެ ބޮޑު ސިޔާސީ ޕާޓީ، އެމްޑީޕީގެ އެތެރޭގެ އިންތިހާބުގައި ވެސް ބައެއް މެމްބަރުންގެ ކަންބޮޑުވުމަކީ އެ ޕާޓީ އަށް ލިބޭ ފައިސާ އަށް "ވާނުވާއެއް" ނޭނގުމެވެ.\n"މިހާރު މި އޮންނަ ގޮތުން ފަސް އަހަރުވަންދެން ނިދާފައި ތިބޭ އަދާލަތާއި ޖޭޕީ ފަދަ ޕާޓީތަކަށް ކޮންމެ އަހަރަކު އެތައް ފައިސާއެއް ހަރަދު ކުރަން އެބަ ޖެހޭ. އެއީ ކުރެވޭ ވަރަށް ބޮޑު އިސްރާފެއް،" އެމްޑީޕީގެ މަޖިލިސް މެމްބަރަކު ވިދާޅުވި އެވެ.\nއިލެކްޝަންސް ކޮމިޝަނުން ބޭއްވި ނިއުސް ކޮންފަރެންސްގައިި އެ ކޮމިޝަންގެ ނައިބު ރައީސް އިސްމާއިލް ހަބީބު ބައިވެރިވެވަޑައިގަންނަވަނީ-- ފޮޓޯ: ފަޔާޒް މޫސާ/މިހާރު\nމި މައްސަލާގައި އީސީގެ ނައިބު ރައީސް އިސްމާއިލްް ހަބީބް "މިހާރު" އަށް ވިދާޅުވި ގޮތުގައި އެންމެ ބޮޑު ކަންބޮޑުވުމަކީ 2016 ވަނަ ސިޔާސީ ޕާޓީތަކުގެ ގާނޫނަށް ގެނައި އިސްލާހެއްގެ ސަބަބުން އަލުން ހުރިހާ މެމްބަރުން ފިންގާ ޕްރިިންޓު ޖަހަން ޖެހި ކޮމިޝަންގެ ދަފްތަރު "ހަލާކު ކޮށްލުމެވެ." އެހާ ހިސާބުން ފައިސާ ދެވެނީ އެންމެ ސައްހަ އަދަދަށް ކަމާ މެދު ސުވާލު އުފެދޭ ކަމަށް އޭނާ ވިދާޅުވި އެވެ.\n"ރައީސް އިބްރާހިމް މުހައްމަދު ސޯލިހާއި ރައީސް ނަޝީދު ވެސް އޭރު އަލުން ޖެހުނު ފިންގާ ޕްރިންޓާ އެއްޗެހި ހަމަކޮށްގެން އެމްޑީޕީގައި ރަޖިސްޓާވާން. އެކަން އެގޮތަށް ނުވާ އެތައް މެމްބަރުންނެއް ތިބި. މިހާރު ވެސް އެ ޕާޓީން ކުރާ ޝަކުވާއަކީ 20،000 އަށް ވުރެ ގިނަ މެމްބަރުން މިވަނީ ބޭރު ކުރަން ޖެހިފައި،" ހަބީބް ވިދާޅުވި އެވެ.\nހަބީބް ވިދާޅުވި ގޮތުގައި މެމްބަރުންގެ އަދަދަށް ބަލާފައި ފައިސާ ދޭ ގޮތަށް އޮތުމުން ދިމާވާ އަނެއް މައްސަލައަކީ ސައްހަ ނޫން ފޯމް ހުށަހަޅައިގެން ވެސް ޕާޓީ އަށް މެމްބަރުން އިތުރު ކުރުމަށް ސިޔާސީ ޕާޓީތަކުން މަސައްކަތް ކުރުމެވެ.\nސިޔާސީ ޕާޓީއަށް ލިބޭ އާމްދަނީ/ޚަރަދު ޕާޓީތަކުން ބަލަހައްޓަމުންދަނީ ސިޔާސީ ޕާޓީގެ ޤާނޫނުގެ 41 ވަނަ މާއްދާގެ (ހ) އާ އެއްގޮތަށްތޯ ބެލުމުގެ ގޮތުން، އީސީގެ އިންޓަރނަލް އޮޑިޓް ޓީމެއް ދައުލަތުން ފައިސާ ދޭ4ޕާޓީގެ އޮފީހަށް ދާގޮތަށް ކޮމިޝަނުން ހަމަޖައްސައި އެކަން ފަށައިފި. @ElectionsMv\n— Ismail Habeeb (@IsmailHabeeb) June 19, 2022\nއެކަމުގައި އެއް ޕާޓީއެއް އަނެއް ޕާޓީއަކަށް އިނގިލި ދިއްކުރިޔަސް ހުރިހާ ޕާޓީއެއް ވެސް ޝާމިލުވާ ކަމަށާއި ކޮންމެ އަހަރެއްގެ ވެސް ފަހުކޮޅު ޕާޓީތަކަށް ފައިސާ ދޭ ދުވަސް ވަރާ ދިމާކޮށް އެތައް ހާސް ފޯމްތަކެއް ހުށަހަޅާ ކަމަށް ހަބީބް ވިދާޅުވި އެވެ.\n"މި މައްސަލަ ބޮޑުވެގެން ޕާޓީތަކާއެކު ބޭއްވި ހައެއްކަ ބައްދަލުވުމުގައި ބުނިން ޖޫރިމަނާ ކުރަން ފަށަނީއޭ. އެކަމަކު ސިޔާސީ ޕާޓީތަކުން ވަރަށް އެދިގެން މިހާތަނަށް ވެސް އަޅުގަނޑުމެން އެކަން ނުކޮށް މިއޮތީ،" ހަބީބް ވިދާޅުވި އެވެ.\nހައްލަކީ ފައިސާ ނުދިނުންތަ؟\nމި މައްސަލަތަކާ މެދު ކަންބޮޑުވެ މޯލްޑިވްސް ނޭޝަނަލް ޕާޓީގެ ނައިބު ރައީސް އަދި ވިލިމާލެ ދާއިރާގެ މެމްބަރު އަހުމަދު އުޝާމް ވަނީ މެމްބަރުންގެ އަދަދަށް ބަލައި ޕާޓީތަކަށް ފައިސާ ދޭން ޖެހޭނެ ކަމަށް ބުނާ މާއްދާ ސިޔާސީ ޕާޓީތަކުގެ ގާނޫނުން އުވާލަން ރައްޔިތުންގެ މަޖިލީހަށް އިސްލާހެއް ހުށަހަޅުއްވައިފަ އެވެ.\nވިލިމާލެ ދާއިރާގެ މެމްބަރު އަހުމަދު އުޝާމް ---\nއޭނާ "މިހާރު" އަށް ވިދާޅުވި ގޮތުގައި ދައުލަތުގެ ބަޖެޓުން މަދު މީސްކޮޅަކަށް ކޮންމެ އަހަރަކު މިލިއަނުން ފައިސާ ދޭން ޖެހޭ ގޮތަށް ގާނޫނު އޮތުމަކީ އިންސާފެއް ނޫނެވެ. އަދި އެ ފައިސާ އަށް އެ ޕާޓީތަކުން ހަދާ އެއްޗެއް ނޭނގުމާއި އޭގެ ސައްހަކަން ކަށަވަރުކޮށް ޖަވާބުދާރީ ކުރުވޭނެ އެކަށީގެންވާ ނިޒާމެއް ނެތް އިރު މިވަގުތު ގައުމު އޮތް ހާލަތަށް ބަލާފައި ވެސް އެންމެ ބުއްދިވެރި ގޮތަކީ ސިޔާސީ ޕާޓީތަކަށް ފައިސާ ދިނުން އެއްކޮށް ހުއްޓާލުން ކަމަށް އުޝާމް ވިދާޅުވި އެވެ.\n"2016 ގައި މި ގެނައި އިސްލާހާއެކު އެހެން ނޫނަސް އީސީގެ ދަފްތަރު ސައްހައެއް ނޫން. ސައްހަ ނޫން ދަފްތަރަކަށް ބަލާފައި ގިނަ އަދަދެއްގެ ފައިސާ ހަރަދު ކުރުމަކީ އެންމެ ރަނގަޅު ގޮތެއް ނޫން. އަދި މީގެ ތެރެއިން ގިނައީ އެއް ގޮތަކަށް ވެސް ސިޔާސީ ކަންކަން ނުކުރާ ބައި-އިލެކްޝަނެއްގައި ވެސް ބައިވެރި ނުވާ ޕާޓީތައް،" އުޝާމް ވިދާޅުވި އެވެ.\nމިހާ ވަރަށް ފައިސާ ދީގެން ރައްޔިތުންނަށް ވި މާ ބޮޑު ފައިދާއެއް ފެންނާކަށް ނެތް. ރަނގަޅު ގޮތަކީ ފައިސާ ނުދިނުން -- އުޝާމް\nދައުލަތުން ދޭ ފައިސާއަކަށް ބަރޯސާވެގެން ހިންގާ ސިޔާސީ ޕާޓީތައް ދުނިޔޭގައި ވެސް މަދު ވާނެ ކަމަށް އުޝާމް ވިދާޅުވި އެވެ. އޭގެ ބަދަލުގައި ޕާޓީތަކުން މެމްބާޝިޕް ކޮންޓްރިބިއުޝަން ހޯދައިގެން ނުވަތަ މެމްބަރުންގެ އަތުން ފީއެއް ނަގައިގެން ސިޔާސީ ހަރަކާތް ހިންގުން ފަދަ ގޮތްތަކަށް ބަދަލުވާން ޖެހޭ ކަމަށާއި ދައުލަތުގެ ބަޖެޓަށް މި ކުރާ ބުރަ ކުޑަ ކުރަން ޖެހޭ ކަމަށް އުޝާމް ވިދާޅުވި އެވެ.\n"މިހާ ވަރަށް ފައިސާ ދީގެން ރައްޔިތުންނަށްވި މާ ބޮޑު ފައިދާއެއް ފެންނާކަށް ނެތް. ރަނގަޅު ގޮތަކީ ފައިސާ ނުދިނުން،" އުޝާމް ވިދާޅުވި އެވެ.\nސިޔާސީ ޕާޓިތަކަށް ދޭ ފައިސާ އެކީ ކަނޑާލަން އުޝާމް ތާއީދު ކުރެއްވި ނަމަވެސް އެކަމަށް އެމްޑީޕީ ބައެއް މެމްބަރުންގެ ހިޔާލު ތަފާތެވެ. އެ ޕާޓީގެ މެމްބަރަކު "މިހާރު" އަށް ވިދާޅުވި ގޮތުގައި ސިޔާސީ ޕާޓީތަކަށް ދޭ ފައިސާ ކުއްލިއަކަށް އެކީ ކަނޑާލުމަކީ އެންމެ ބުއްދިވެރި ގޮތެއް ނޫނެވެ.\nއޭގެ ބަދަލުގައި މެމްބާޝިޕަށް ބަލާފައި ފައިސާ ދޭ އުސޫލުގެ ބަދަލުގައި އިންތިހާބުތަކުގައި ހޯދައި ނަތީޖާ އަށް ބަލައިގެން ފައިސާ ދޭ ގޮތަށް ގާނޫނު އިސްލާހު ކުރަން ޖެހޭ ކަމަށް އޭނާ ވިދާޅުވި އެވެ.\n"މީގަ ބަޖެޓަށް ވެސް ލުއި އަދި އެންމެ އިންސާފުވެރި ގޮތަކަށް ވާނީ އިންތިހާބުތަކުގެ ނަތީޖާ އަށް ބަލާފައި ޕާޓީތަކަށް ފައިސާ ދިނުން. އެއީ ހުރިހާ ޕާޓީއަކަށް ފައިސާ ދިނަސް އެ ނަތީޖާ އަށް ބަލާފަ ކުޑަ ޕަސަންޓޭޖެއް ދިނުން ރަނގަޅު،" އޭނާ ވިދާޅުވި އެވެ.\nކުރިޔަށް މި އޮތް ދެ އަހަރަކީ ރާއްޖޭގެ އިގްތިސާދު އެންމެ ނާޒުކު އަދި ދައުލަތުން ކުރާ ހަރަދުތަކަށް އެންމެ ބަލަން ޖެހޭ ދެ އަހަރު ކަމަށް މާލީ އިދާރާތަކުން ބުނެ އެވެ. ހަމައެހެންމެ ކުރިޔަށް މިއޮތީ ސިޔާސީ ގޮތުން އެންމެ ހަރަކާތްތައް ގިނަ އިންތިހާބުގެ އަހަރުތަކެވެ. އެހެންކަމުން ހަރަދު ކުޑަ ކުރުމަށް ސިޔާސީ ޕާޓީތަކުގެ ގާނޫނަށް ކުޑަވެސް އިސްލާހެއް ގެންނަން ހެއްޔެވެ؟\nއެމްޑީޕީ ސިޔާސީ ޕާޓީ އަދާލަތު ޕާޓީ ދައުލަތުގެ ބަޖެޓް ޖުމްހޫރީ ޕާޓީ ޕީޕީއެމް ދައުލަތުގެ ހަރަދު\nމޫސާ ރަޝީދުމެން ތިޔަހެން ނޫހުގަ އާޓިކަލް ލިޔުނަސް ޕާޓީތަކަށް ދޭ ފައިސާ ހުއްޓާލާކަށް މިނިސްޓަރަކަށް ނުކެރޭނެކަން ޔަގީން. އެހެޔޮ ގައުމު ބަނގުރޫޓުވިޔަސް. ތަކެތީގެ އަގުބޮޑުވެ ރައްޔިތުމީހާ އަނގަޔާ އަތާ ދިމާނުވިޔަސް ޕާޓީ ހިންގަންޖެހޭ ވިއްޔަ\nމާގިނަ ވާހަކަ ދައްކާނެ ކަމެއް ނެތް ދައުލަތުން އެތައް ފައިސާއެއް، ވިޔަފާރިވެރީން އަތުން އެތައް ފައިސާއެއް ނަގާ ވެރިކަމަށް އަރާތިބެ ކުރަނީ ޚަޒާނާ ހުސްކުރާން ބޮޑެތި ވައްކަން. ބިލިޔަނަރަކު ހޮވީމާ އޭނާ ކުރާނެ ވައްމެއް ނެތް. ޕޯޑިއަމަށް އަރާ މޮޅެތި ވާހަކަތަކުން ޗިޕު ޖަހާ ވަގުން އުކާލަންވީ ބުރަކީ މީ. ޖާބިރު ވެރިކަމުގަ ހުއްޓަސް މިގޮތަށް ވައްކަން ނުކުރާނެ. ކާމިޔާބު ބިލިޔަނަރުން އެބަތިއްބޭ ވެރިކަމަށް ނަގަން.\nޚަރަދު ކުޑަކުރަން ގޮވާއިރު ކަމަކުން ކުރެ ކަމަކާ ނުލާ ޙައްގުން ކުރެ ޙައްގަކާ ނުލާ މި ޕާޓީތަކަށް މިދޭ ފައިސާތަކުން ބައި އަނާ ވެސް މަދުކުރާކަށް ނޫޅޭ.\nއެއިރެއްގަ ވެރިކަމުގަ އޮންނަ ޕާޓީއަކަށް އެއްވެސް ގޮތަކަށް ޕާޓީ ފައިސާ ދޭނެ ކަމެއް ނެތް. ވެރިކަމުގަ އޮންނަ ޕާޓީގެ މީހަކު ރައީސްކަމަށް އެރީމަ ބަޖެޓުން އެބަ އެތައް މިލިއަނެއް ނުސީދާކޮށް ކެމްޕޭނަށް ހަރަދުކޮށްލައިގެން ތާއީދު ހޯދާ އިންތިހާބަށް. މިފަހަރު ކޮމަންޑޫ ބައިއިލެކްޝަން އެއީ ފައްކާ މިސާލެއް ވެރިކަމުގަ ތިބެ ނާޖާއިޒް ގޮތުގަ ދައުލަތުގެ ފައިސާ ޕާޓީއަކުން ބޭނުންކުރާނެ ގޮތުގެ. ރައީސްމީހާ ނުސީދާކޮށް ދައުލަތުން އެބަ އެތައް ހަރަދެއްކުރޭ ދަތުރުތަކަށް\nމިހާރު ކަންތައްއޮތްގޮތުން ރައްޔިތުންގެ މަޖިލީހުގެ އެކަކުވެސް ތިކަމަށް އެއްބަހެއްނުވާނެ. ކަނާއަތުންޖަހައި ވައަތް ކަނޑާލެވޭނެނަމަ، ތިކަންވެދާނެ. ޕާޓީތަކުން މަޖިލީހުގެ މެޖޯރިޓީހޯދަން އެފައިސާއިން ޚަރަދުކުރޭ. އެހެންވީމަ ތިކަންވާނީ ކިހިނެތް. އެއްބަޔަކުވެސް މަސައްކަތްކޮށްގެން ލާރިހޯދައިގެން ޚަރަދުކުރާކަށް ބޭނުމެއްނުވޭ. ރައްޔިތުންގެ މާލިއްޔަތުން ދަމަންޖެހޭ. އެހެންވީމަ ތިކަމެއްނުވާނެ.\nމުވައްޒަފުންގެ އިތުރުގެ ގަޑީގެ ފައިސާ ކެޑުމުގެ ބަދަލުގައި ޕާޓީތަކަށް ބަހާފައިސާ ނުދީ ޚަރަދު ކުޑަކުރުން ރަގަޅު ވާނެ- ޕާޓީ ހިންގާ ކަމަށްވާނަމަ ޕާޓީން ޕާޓީ ހިންގާނެ ފައިސާ ހޯދާނެގޮތް އިންތިޒާމްކުރޭ - ސަރުކާރުން ޕާޓީތަކަށް ފައިސާ ދޭކަށް ނުޖެހޭނެ\nމެންބަރުންގެ އަދަދުން ފައިސާދިނުން ހުއްޓާލީމަ ތިކަން އެ ނިމުނީ. ޕާޓީތަކަށް ފައިސާ ދިނުމަށްވުރެ ބޮޑެތި ބަލިތަކަށް ބޭސްކުރަން ވެފަ ތިބި މީހުންނަށް އެހީވިޔަސް މާބޮޑަށްވެސް ރަގަޅުވާނެ\nސިޔާސީ ޕާޓީތަކަށް ކުރާ ޚަރަދުވެސް ކުޑަކުރަންވީ. މަޖްލީސް މެމްބަރުންގެ މުސާރަ އިނާޔަތްތައްވެސް ކުޑަކުރަންވީ. އާދައިގެ ސިިވިލްސާރވަންޓަކަށް 10000ރ ނުޖެހޭއިރު 85000ރ ބަޔަކަށް ދިނުމަކީ ހަމަޖެހޭކަމެއް ނޫން. އަދި ދައުލަތަށް ގެއްލުންވާ އެސްއޯއީތަކުގެ ޚަރަދުތައް ވެސް ކުޑަކުރަންވީ. މޯލްޑިވިއަންގެ އެމްޑީއަށް އެއްލައްކަ ލިބެންޖެހެނީ 159 މިލިއަން ރުފިޔާއަށް ދައުލަތް ދަރަނިވެރިކުރުވީމަތޯ!\nތި ހުރިހާ ޕާޓީތަށް އުވާލާފައި ޢުމަރު ނަޝިރު ރަސްކަލަކަށް ޤައުމު ހިންގަން ލާންވީ އަދި މަޖުލިސްގެވެސް އުވާލަންވީ. ޢޭރުން ބޭކާރުވެގެންދާ ބައި ކެނޑޭނެ. ޢުމަރު ނަޝީރު 2023\nފެންނަ ފެނުމަށް އުމަރު ނަސީރު އާއި ނަޝީދުގެ ނަން އެއްކޮށްލާފައި ނަޝީރު ހަދާފައި މި އޮތީ. ހެ ހެ ހެ......\nނާޒިމު މިކަމާ ހިފަންޏާ އަނެއްކާ އޭނާ ބާޣީއަކަށްހަދާނެ.


ބިލާލް ފިލިޕްސް ރާއްޖެ ގެންނާކަށް ނުފެނޭ: ނަޝީދު – Haftha\nSun, 29 March, 2020, 11:05 am\nބިލާލް ފިލިޕްސް ރާއްޖެ ގެންނާކަށް ނުފެނޭ: ނަޝީދު\nޑރ. ބިލާލް ފިލިޕްސް ރާއްޖެ ގެންނަން ނުފެންނަ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވެސް ވިދާޅުވެއްޖެއެވެ.\nކެނެޑާގެ މުސްލިމް ޓީޗަރެއް އަދި އިލްމުވެރިއެއް ކަމަށްވާ ބިލާލް ވިލިޕްސް ރާއްޖެއައުމަށް ދައުވަތު ދީފައިވަނީ ޔޫތު މިނިސްޓަރު އަހުމަދު މަހުލޫފެވެ. މަހުލޫފު ކުރެއްވި ޓުވީޓެއްގައި ވިދާޅުވީ، އޭނާއަށް ދައުވަތު ދިނީ، ޒުވާނުނަށް ޓޮލެރެންސްގެ އިތުރުން ސުލްހަ މަސަލަސްކަމާ ބެހޭގޮތުން ދަރުސް ދިނުމަށެވެ. އަދި އެ ދައުވަތު ބިލާލް ގަބޫލުކުރައްވާފައިވާ ކަމަށް ވިދާޅުވިއެވެ.\nނަމަވެސް އެކަމާއި ގުޅިގެން އެމްޑިޕީގެ ބައެއް މެންބަރުން ގެންދަވަނީ ނުރުހުން ފާޅުކުރައްވަމުންނެވެ. އޭގެ ތެރޭގައި ރައްޔިތުންގެ މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެންބަރު އީވާ އަބްދުﷲ އާއި މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) ހިމެނެއެވެ.\nއެކަމާއި ގުޅިގެން ނަޝީދު ކުރެއްވި ޓުވީޓެއްގައި ވިދާޅުވީ، ޑރ. ފިލިޕްސް އަކީ ދީނީ ހެޔޮލަފާ ނަސޭހަތް ދެއްވާ ބޭފުޅެއްގެ ގޮތުގައި ގިނަ އިސްލާމީ މުޖުތަމައުތަކުން ބަލައި ނުގަންނަ ކަމަށެވެ. އެހެންކަމުން އެބޭފުޅާ ރާއްޖެ ގެންނަން ނުފެންނަ ކަމަށް ވިދާޅުވެފައިވެއެވެ.\nބިލާލް ފިލިޕްސް ރާއްޖެ ގެންނަން ނުފެންނަ ކަމަށް ވިދާޅުވެ އީވާ ކުރެއްވި ޓުވީޓެއްގައި ވިދާޅުވީ، ޔޫތް މިނިސްޓްރީން ޒުވާނުންނަން ރާވާ ދަރުހަކީ މުހިންމު ދަރުހެއް ކަމަށާއި ނަމަވެސް އެ ދަރުސް ދޭން ބިލާލަކީ އެންމެ ރަނގަޅު މީހާ ނޫން ކަމަށެވެ.\nއެއީ އޭނާއަކީ ހަރުކަށި ފިކުރު ފަތުރާ، އަންހެނުންނާ ދެކޮޅަށް އަނިޔާ ކުރުމަށް ހިތްވަރުދީ، ޑިމޮކްރަސީއާ އިދިކޮޅު މީހެއް ކަމަށް އީވާ ވިދާޅުވެފައިވެއެވެ.\nއިންތި ވެސް ވިދާޅުވީ، ބިލާލްގެ ހަރުކަށި ވިސްނުމާއި ގުޅިގެން ވަރަށް ގިނަ ގައުމުތަކުން އެގައުމަށް އޭނާ ވަނުން މަނާކޮށްފައިވާ ކަމަށެވެ. އެހެންކަމުން އޭނާ ރާއްޖެ ގެނައުމަށް ވެސް ތާއީދު ނުކުރައްވާ ކަމަށް ވިދާޅުވެފައިވެއެވެ.\nޖާނު ގޮއްވާލައިގެން ހަމަލާ ދިނުމާއި ޑިމޮކްރަސީ ފަދަ ކަންކަމުގައި ދެކިވަޑައިގަންނަވާ ގޮތުގެ ސަބަބުން ބިލާލް ފިލިޕްސް ވަނުން މަނާކޮށްފައިވާ ގައުމުތަކުގެ ތެރޭގައި އެމެރިކާ، އިނގިރޭސިވިލާތް، ޑެންމާކު، އޮސްޓްރޭލިއާ ހިމެނެއެވެ. އަދި ބަންގުލަދޭޝް އާއި ކެންޔާ އިން އޭނާ ޑީޕޯޓް ކޮށްލާފައިވާއިރު، ޓެރަރިޒަމަށް ރެކްރޫޓްކުރުމަށް ހިތްވަރުދީ ދަރުސް ދެއްވި މައްސަލައެއްގައި ފިލިޕީންސް އިން ބިލާލް ފިލިޕްސް ވަނީ ހައްޔަރު ކޮށްފައެވެ.


Rasmaadhoo bandharu masakathuge update dheefi\nރަސްމާދޫ ބަނދަރު މަސައްކަތުގެ އަޕްޑޭޓް ދީފި\nރަސްމާދޫ ބަނދަރުގެ މަސައްކަތް ކުރިޔަށް ދަނީ: ބަނދަރު މަސައްކަތުގެ އަޕްޑޭޓެއް މިއަދު ދިން -- ފޮޓޯ: އެމްޓީސީސީ\nރ. ރަސްމާދޫގައި އެމްޓީސީސީން ހަދަމުން އަންނަ އެ ރަށު ބަނދަރު މަސައްކުގެ އަޕްޑޭޓޭއްް އެ ކުންފުނިން ދީފި އެވެ\nސަރުކާރާއި ރައްޔިތުންގެ ހިއްސާ އޮންނަ ކޮންސްޓްރަކްޝަން ކުންފުނިން އަތޮޅުތަކުގެ ރަށްރަށުގައި ހިނގާ ސަރުކާރު ޕްރޮޖެކެޓްތަކުގެ ތަފުސީލްތައް ކޮންމެ ދުވަކު ވެސް މަސައްކަތުގެ ޕަސެންޓުން އަޕްޑޭޓް ކޮށްދެ އެވެ. އެ ކުންފުނިން ޓްވިޓާ މެދުވެރިކޮށް މިއަދު އަޕްޑޭޓް ކޮށްދީފައި ވަނީ ރަސްމާދޫ ބަނދަރުގެ މަަސައްކަތެވެ.\nވިޔަފާރިކޮށްގެން މިދިއަ އަހަރު ބޮޑު ފައިދާއެއް ހޯދި އެ ކުންފުނިން ބުނީ އެ ރަށު ބަނދަރުގެ މަސައްކަތް ބާރަށް ކުރިއަށް ދާ ކަމަށެވެ. މިހާރު އެ ބަނދަރުގެ އެއްގަމު ތޮށި އާ ކުރަން، ކުރީގެ ތޮށިގަނޑު ތަޅާލުމުގެ މަސައްކަތް ކުރާ ކަމަށާއި ބަނދަރުގެ ބޭރު ތޮށި ލުމުގެ މަސައްކަތް ވެސް ފަށާފައިވާ ކަމަށެވެ.\nރަސްމާދޫ ބަނދަރު ސަރަހައްދު\nސަރުކާރުން 18.7 މިލިއަން ރުފިޔާ ހަރަދު ކޮށްގެން ރަސްމާދޫ ބަނދަރު ހަދަނީ ކުރަނީ 8،100 ކިއުބިކް މީޓަރަށް ބަނދަރު ފުންކުރާ ގޮތަށެވެ. އަދި 377 މީޓަރުގެ ސަރަހައްދެއްގައި ބޭރު ތޮށި ލައި 600 އަކަ މީޓަރުގެ ސަރަހައްދެއްގައި ޕޭވްމަންޓް ހަދައި ނެރުބައްތި އާއި މަގުބައްތި ޖަހާނެ އެވެ.\nއެމްޓީސީސީ އާދަމް އާޒިމް ބަނދަރު ޕްރޮޖެކްޓް + ޕީއެސްއައިޕީ ރަސްމާދޫ\nމިލަދޫ ބަނދަރުގެ އަޕްޑޭޓް ދީފި\nދިއްދޫ ބަނދަރު މަސައްކަތް ފަށައިފި\nމިލަދޫ ބަނދަރު މަސައްކަތުގެ ތަފުސީލު ދީފި


ގްރޫޕްގެ އެއް ވަނަ ޓީމެއްގެ ގޮތުގައި ދަރުމަވަންތަ ސެމީއަށް\nމުހައްމަދު ޝާން 19 Jul 2011, 14:45\nމައިލޯ އިންޓަ ސްކޫލް ފުޓްބޯޅަ މުބާރާތުގެ 16 އަހަރުން ދަށުގެ ބައިގެ ގުރޫޕް ސްޓޭޖުގެ ފަހު މެޗުގައި އިއްޔެ ހަވީރު ކުޅުނު މެޗް ކާމިޔާބުކޮށް، ގްރޫޕްގެ އެއް ވަނަ ޓީމެއްގެ ގޮތުގައި ދަރުމަވަންތަ ސްކޫލް ސެމީ ފައިނަލަށް ދަތުރު ކޮށްފި އެވެ.\nދަރުމަވަންތަ ސެމީ ފައިނަލަށް ދަތުރުކުރީ ގަލޮޅު މަދަރުސާއައި ދެކޮޅަށް އިއްޔެ ކުޅުނު މެޗް 8-1 ލަނޑުން ކާމިޔާބު ކޮށްގެންނެވެ.\nމެޗު ފަށައިގެން ފުރަތަމަ ދެވަނަ މިނިޓުގައި ގަލޮޅު މަދަރުސާގެ މުހައްމަދު ފަސީހް އެ ޓީމަށް ލީޑު ހޯދައިދީފައި ވަނިކޮށް، މެޗްގެ 10 ވަނަ މިނިޓުގައި ދަރުމަންތަ އަށް ނަތީޖާ ހަމަމަކޮށްދިނީ އުމަރު މަމްދޫހެވެ. މަމްދޫހް ވަނީ މި މެޗުގައި އިތުރު ތިން ލަނޑު ޖަހައިފަ އެވެ. އަދި ދަރުމަވަންތަގެ އަހުސަން އިބްރާހިމް ވެސް ތިން ލަނޑު ޖަހައި ހެޓްރިކް ހެދިއިރު، އެ ޓީމުގެ ރީހާން އާސިމް ވެސް ވަނީ ލަނޑެއް ޖަހައިފަ އެވެ.\nއައްސަދު އަބްދުލްޣަނީގެ ގުރޫޕްގައި ކުޅުނު ތިން މެޗުން ވެސް މޮޅުވެ ގުރޫޕް އެއް ވަނަ ޓީމުގެ ގޮތުގައި ސެމީ ފައިނަލަށް ދަރުމަވަންތަ ދަތުރުކުރި އިރު، އެ ޓީމަށް ނުވަ ޕޮއިންޓް ވަނީ ލިބިފަ އެވެ. ތާވަލުގެ ދެވަނަ ޓީމުގެ ގޮތުގައި ސެމީން ޖާގަ ހޯދީ ހަ ޕޮއިންޓާ އެކު އޮތް އަރަބިއްޔާ އެވެ. ގަލޮޅު މަދަރުސާގެ އިތުރުން ތާވަލުގެ ފުލުގައި އޮތް ކަލާފާން ސްކޫލް ވަނީ މުބާރާތުން ކަޓައިފަ އެވެ.\nމިމުބާރަތުގައި މިއަދު ހަވީރު ކުޅުމަށް ހަމަޖެހިފައި ވަނީ 16 އަހަރުން ދަށުގެ ބައިގެ ސެމީފައިނަލްގެ ފުރަތަމަ މެޗްގެވެ. އެގޮތުން ސެމީގެ ފުރަތަމަ މެޗްގައި މިއަދު ހަވީރު ބައްދަލުކުރާ ދެ ޓީމަކީ އިމްރާން ގްރޫޕްގެ އެއް ވަނަ ޓީމެއްގެ ގޮތުގައި ސެމީފައިނަލަށް ދަތުރު ކުރި އަހުމަދިއްޔާ ސްކޫލާއި އަރަބިއްޔާ ސުކޫލެވެ. އަދި ދެވަނަ ސެމީގައި މާދަމާ ދަރުމަވަންތައާ ދެކޮޅަށް ނުކުންނާނީ އިމްރާންގެ ގުރޫޕްގެ ދެވަނަ ހޯދި މަޖީދިއްޔާ އެވެ.\nމިއުމުރު ފުރާގެ ފައިނަލް މެޗް ކުޅުމަށް ހަމަޖެހިފައި ވަނީ އަންނަ ހުކުރު ދުވަހުގެ ރޭ ގަލޮޅު ދަނޑުގަ އެވެ.


Adheeb shakuva nukuriyas faruva eba kuran: Imran | Mihaaru\nގައިދީންނަށް ފަރުވާ ކުރުމުގެ ކަންތައްތައް ރަނގަޅުކުރަން ކޮށްފައިވާ ބައެއް މަސައްކަތްތަކާ ބެހޭ ގޮތުން މައުލޫމާތު ދިނުމަށް ރައީސް އޮފީހުގައި މިއަދު ބޭއްވި ނޫސް ކޮންފަރެންސެއްގައި ނޫސްވެރިން ކުރި ސުވާލުތަކަށް ޖަވާބު ދެއްވަމުން އިމްރާން ވިދާޅުވީ މިދިޔަ ދެ އަހަރު ތެރޭގައި އަދީބަށް ނުދޭހާ ފަރުވާ މިދިޔަ ދެ މަސްދުވަހުގެ ތެރޭގައި ދީފައިވާ ކަމަށެވެ.\nސިއްހީ ހާލަތާ ބެހޭ ގޮތުން އަދީބު ކުރައްވާ ކޮންމެ ޝަކުވާއެއް ބަަލައި ބޭނުންވާ ފަރުވާދޭ ކަމަށާއި ބައެއް ފަރުވާތައް އޭނާ ޝަކުވާއެއް ނުކުރެއްވިޔަސް ދެމުން އަންނަ ކަމަށް އިމްރާން ވިދާޅުވި އެވެ. އެގޮތުން ލޮލުގެ ފަރުވާއާ މެދު މިހާރު ޝަކުވާއެއް ނެތް ކަމަށާއި ނަމަވެސް ލޮލުގެ ފަރުވާ މިހާރު ވެސް ދެމުން އަންނަ ކަމަށް މިނިސްޓަރު ވިދާޅުވި އެވެ.\n"އަދީބު އެ ވާހަކަ ނުވެސް ދައްކަވާ އެކަމަކު އަޅުގަނޑުމެން މިދަނީ އެ އިންތިޒާމް ހަމަޖައްސަމުން. އިރާދަކުރެއްވިއްޔާ އެކަމުގައި، މި ރާއްޖޭގައި އެކަށީގެންވާ ޑޮކްޓަރުން ނެތްކަމަށް ވާ ނަމަ ރާއްޖެ އަށް އެކަށީގެންވާ ޑޮކްޓަރުން ގެނެސްގެން ވެސް އިރާދަކުރެއްވިއްޔާ އަޅުގަނޑުމެން ފަރުވާ ކުރާނަން،" އިމްރާން ވިދާޅުވި އެވެ.\nއަދީބުގެ އާއިލާ އާއި އޭނާގެ ޕާޓީން ކުރަމުން އަންނަ ޑިމާންޑްތަކަކީ ގަވާއިދާއި އުސޫލުގައި ނެތް ކަންތައްތަކަކަށް ކުރާ ޑިމާންޑެއް ކަމަށް އިމްރާން ވިދާޅުވި އެވެ. އޭނާ ވިދާޅުވީ އަދީބާ މެދު ކުރިން ކަންތައް ކުރި ގޮތާއި މިހާރު އަމަލުކުރާ އުސޫލު ރަނގަޅުވެފައިވާކަން ވެސް އާއިލާ އަށް އިނގޭނެ ކަމަށެވެ. އަދި އެ ކަންތައްތައް ރަނގަޅުވިކަން ހާމަކުރަން އާއިލާއިން ބޭނުން ނުވޭތޯ އިމްރާން ސުވާލު އުފެއްދެވި އެވެ.\n"ގަވައިދާއި އުސޫލުގައި ނެތް ކަންތައްތަކަށް އާއިލާއިން ޑިމާންޑް ކުރާތީ އެ ކަންތައްތައް ނުކުރެވިގެން މިއުޅެނީ،" އޭނާ ވިދާޅުވި އެވެ.\nސިއްހަތު ގައިދީން އިމްރާން އަބްދުﷲ، ހޯމް މިނިސްޓަރު ކަރެކްޝަނަލް ސާވިސް ޖަލުތައް އަހުމަދު އަދީބު ކުރީގެ ނައިބު ރައީސް އަދީބު މާފުށީ ޖަލު ހޯމް މިނިސްޓަރު ހޯމް މިނިސްޓްރީ\nޖަލުޚާނާގަ ބާއްވައިގެން ބޭސްފަރުވާ ކުރެވޭނެ ގޮތް ހަމަޖެއްސީމާ އެވީތަ؟ އަދީބަށް ހައްގުވާ މިންވަރަކީ އެއީތަ؟ އަދީބް އެކޭ އެއްފަދައިން އިމްރާންވެސް ހުރީ ޖަލުގަ.މިވެރިކަމަކީ އިމްރާނަށްވުރެ ބުރަމަސައްކަތާ ހޭދަ އަދި އަދީބްގެވެސް ހިއްސާއޮވެގެން އުފެދުނު ވެރިކަމެއް.ވެރިކަމުގެ ފުރަތަމަ ދުވަހުން ފެށިގެން ބާތިލް އަދި ސައްހަ ގޮތުން އިމްރާން ތިއިންނެވީ ވަޒީރުކަމުގެ ގޮނޑީގަ ވަކި ތަރުތީބަކުން ހޮސްޕިޓަލުން ގެއިން ކޯޓުން ޖަލުގޮޅިއަށް ގެންގޮސް އަދީބަށް އަދަބުދޭން\nއިމްރާނުބުނި ޖަލުގައި އަނިޔާ ލިބުނީމަޔޯ މިނިސްޓަރުކަން ލިބުނީ. އެހެންވީމާ އަދީބަށްވެސް މިނިސްޓަރުކަން އަނެއްކާވެސް ލިބިދާނެ ތިވަރަށް އަނިޔާ ލިބެންޏާ.\nއަދީބާއި އިމްރާނުގެ ވެސްއޮތީ މަށާއި ހަމަ އެއްވަރުގެ ޙިއްސާއެއް މިސަރުކާރުގެނައުމުގަ! މިކަންއޮޅޭތީ ދިވެހިންގެ މައްސަލައަކީ! ބަލަ އަދީބުވެސް އިމްރާނުވެސް މަވެސް ލީ ހަަމަ އެއްވޯޓު! ދެންކީއްވެ އަދީބު ގެ ޙައްޤާއި އިމްރާނުގެ ޙައްޤުމަށަށް ވުރެ ބޮޑުވީ ވަކީން ؟؟؟ ބުނެބަލަ ؟؟؟ ކީކޭތިކިޔަނީ! ބުނަންތަ ތިޔަށްކިޔަނީ އަޅުވެތިވުން! ތިއީ ޖާހިލުންގެ ސިފައެއް! އިސްލާމްދީން އައީ ޖާހިލުކަން ނައްތާލަން! އޭގެ ބޭނުންހިފާބަލަ ބޭކާރުވާހަކަނުދައްކާ!\nފަރުވާ އައް ތިހި ކުރަާ ހަރަދު ބަލާތި އާސަންދަ ހައްގުނުވާނެ ދަޢުލައް ދިރުވާލާފާ އަދިވެސް ޖަލުގަނޯވެވިގެން އެއުޅެނީ .ލޯންޗް ދަތުރު ހަރަދުވެސް ހޯދާތި